
Изменение		1
Предложение за регламент
Съображение 2
	

	Текст, предложен от Комисията
	Изменение

	(2)	В констатациите в доклада на Драги от 2024 г.2 се посочва, че нарастващият брой и сложност на правилата рискуват да ограничат свободата на действие на предприятията от Съюза и да им попречат да останат конкурентоспособни. В този контекст някои процедури и изисквания, установени в регламенти (ЕО) № 1272/20083 , (ЕО) № 1223/20094 и (ЕС) 2019/10095 на Европейския парламент и на Съвета, следва да бъдат опростени и ненужната регулаторна тежест следва да бъде премахната, като същевременно се запази същото равнище на защита на човешкото здраве и околната среда.
	(2)	В констатациите в доклада на Драги от 2024 г.2 се посочва, че нарастващият брой и сложност на правилата рискуват да ограничат свободата на действие на предприятията от Съюза и да им попречат да останат конкурентоспособни. В този контекст някои процедури и изисквания, установени в регламенти (ЕО) № 1272/20083, (ЕО) № 1223/20094 и (ЕС) 2019/10095 на Европейския парламент и на Съвета, следва да бъдат опростени и ненужната административна и регулаторна тежест следва да бъде премахната, като същевременно се запази високо равнище на защита на потребителите, на човешкото здраве и околната среда.

	_________________
	_________________

	2 Доклад от 2024 г. на Марио Драги относно бъдещето на европейската конкурентоспособност: https://commission.europa.eu/topics/eu-competitiveness/draghi-report_en?prefLang=bg
	2 Доклад от 2024 г. на Марио Драги относно бъдещето на европейската конкурентоспособност: https://commission.europa.eu/topics/eu-competitiveness/draghi-report_en?prefLang=bg

	3 Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1, ELI: http://data.europa.eu/eli/reg/2008/1272/oj).
	3 Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1, ELI: http://data.europa.eu/eli/reg/2008/1272/oj).

	4 Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (преработен текст) (ОВ L 342, 22.12.2009 г., стр. 59, ELI: http://data.europa.eu/eli/reg/2009/1223/oj).
	4 Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (преработен текст) (ОВ L 342, 22.12.2009 г., стр. 59, ELI: http://data.europa.eu/eli/reg/2009/1223/oj).

	5 Регламент (ЕС) 2019/1009 на Европейския парламент и на Съвета от 5 юни 2019 г. за определяне на правила за предоставяне на пазара на ЕС продукти за наторяване и за изменение на регламенти (ЕО) № 1069/2009 и (ЕО) № 1107/2009 и за отмяна на Регламент (ЕО) № 2003/2003 (ОВ L 170, 25.6.2019 г., стр. 1, ELI: http://data.europa.eu/eli/reg/2019/1009/oj).
	5 Регламент (ЕС) 2019/1009 на Европейския парламент и на Съвета от 5 юни 2019 г. за определяне на правила за предоставяне на пазара на ЕС продукти за наторяване и за изменение на регламенти (ЕО) № 1069/2009 и (ЕО) № 1107/2009 и за отмяна на Регламент (ЕО) № 2003/2003 (ОВ L 170, 25.6.2019 г., стр. 1, ELI: http://data.europa.eu/eli/reg/2019/1009/oj).



Изменение		2
Предложение за регламент
Съображение 2 a (ново)
	

	Текст, предложен от Комисията
	Изменение

	
	(2a)	Продуктите за наторяване, обхванати от Регламент (ЕС) 2019/1009, засягат пряко производствените разходи, доходите, безопасността и конкурентоспособността на земеделските стопани, а регулаторните изисквания и административната тежест върху производителите се пренасят по веригата на доставки. Тъй като конкурентоспособността на Съюза зависи, наред с другото, от неговия капацитет за иновации, регулаторната рамка следва да подкрепя иновациите и техническия напредък, като остава пропорционална и избягва ненужната тежест, но в същото време гарантира постигането на целите на посочения регламент.



Изменение		3
Предложение за регламент
Съображение 3
	

	Текст, предложен от Комисията
	Изменение

	(3)	В съответствие с целта на Комисията да насърчава принципа „цифрови по подразбиране“ в подкрепа на цифровите трансформации и за да се улесни комуникацията между икономическите оператори и националните органи, отговарящи за правоприлагането, посочването на цифров контакт върху етикета на опасните вещества и смеси е необходимо, за да се повиши ефективността на официалния контрол и правоприлагането и да се ускори процесът на откриване на вещества и смеси, които не отговарят на изискванията на Регламент (ЕО) № 1272/2008. Понастоящем от доставчиците се изисква да посочат своя адрес и телефонен номер върху етикета на опаковката на опасните вещества или смеси, но това невинаги е достатъчно, за да се гарантира, че органите, отговарящи за правоприлагането, могат да установят бърз контакт. Поради това е необходимо от доставчиците да се изисква да предоставят цифров контакт, който би могъл да бъде всеки актуален и достъпен онлайн канал за комуникация с доставчика.
	(3)	В съответствие с целта на Комисията да насърчава принципа „цифрови по подразбиране“ в подкрепа на цифровите трансформации и за да се улесни комуникацията между доставчиците и физическите лица, както и между доставчиците и националните органи, отговарящи за правоприлагането, посочването на цифров контакт върху етикета на опасните вещества и смеси допринася за повишаване на ефективността на официалния контрол, проследимостта, отчетността и правоприлагането и за ускоряване на процеса на откриване на вещества и смеси, които не отговарят на изискванията на Регламент (ЕО) № 1272/2008, както и за да се гарантира, че потребителите имат бърз и пряк контакт в случай на авария или злополука. Понастоящем от доставчиците се изисква да посочат своя адрес и телефонен номер върху етикета на опаковката на опасните вещества или смеси, но това невинаги е достатъчно, за да се гарантира, че органите, отговарящи за правоприлагането, могат да установят бърз контакт. Поради това е необходимо от доставчиците да се изисква да предоставят и цифров контакт, който следва да бъде всеки актуален, лесно и свободно достъпен онлайн канал за комуникация с доставчика и да позволява съхраняването на информация на траен носител. Когато е предоставен цифров контакт, телефонният номер може да бъде предоставен директно чрез този цифров контакт.



Изменение		4
Предложение за регламент
Съображение 3 a (ново)
	

	Текст, предложен от Комисията
	Изменение

	
	(3а)	Цифровият контакт следва да позволява на потребителите и органите да се свързват пряко и бързо с икономическите оператори и следва да бъде достъпен безплатно и без да е необходимо да се предоставят лични данни, да се изтегля или да се използва приложение, нито да има задължение да се извършва регистрация единствено с цел контакт с икономическия оператор. Този цифров контакт би могъл да включва например електронен адрес или формуляр за контакт на уебсайт. Той обаче не следва да се разбира като включващ автоматични отговори на запитвания, чатботове или факс номера. Терминът „цифров контакт“, подобно на термина „електронен адрес“ в Регламент (ЕС) 2023/988 на Европейския парламент и на Съвета, следва да се разбира по технологично неутрален начин, който може да търпи развитие в крак с бъдещия технологичен напредък и да обхваща всички форми на пряка цифрова комуникация.



Изменение		5
Предложение за регламент
Съображение 5
	

	Текст, предложен от Комисията
	Изменение

	(5)	С Регламент (ЕС) 2024/2865 на Европейския парламент и на Съвета6 бяха въведени изключения от изискванията за етикетиране и опаковане за опаковки, съдържащи по-малко от 10 ml. Необходими са обаче допълнителни опростявания по отношение на прилагането на тази дерогация в случаите, когато за тези опаковки се прилага допълнителното предупреждение за опасност EUH 208. Необходимо е също така да се изяснят изискванията за вътрешните и външните опаковки в случаите, когато се прилага дерогацията за 10 ml.
	(5)	С Регламент (ЕС) 2024/2865 на Европейския парламент и на Съвета6 бяха въведени изключения от изискванията за етикетиране и опаковане за опаковки, съдържащи по-малко от 10 ml. С него беше въведена възможност при определени условия да се пропускат елементи на етикета от такива вътрешни опаковки. Необходимо е обаче да се опростят тези разпоредби и да се изяснят случаите, в които се изисква елементите на етикета да бъдат представени върху външните опаковки, в случаите, когато тези елементи могат да бъдат напълно пропуснати. Освен това Комисията следва да извърши оценка на това дали следва да се прилагат допълнителни специфични намаления на задължителните елементи на етикета за опаковки между 10 и 125 ml.

	_________________
	_________________

	6 Регламент (ЕС) 2024/2865 на Европейския парламент и на Съвета от 23 октомври 2024 г. за изменение на Регламент (ЕО) № 1272/2008 относно класифицирането, етикетирането и опаковането на вещества и смеси (ОВ L, 2024/2865, 20.11.2024 г., ELI: http://data.europa.eu/eli/reg/2024/2865/oj).
	6 Регламент (ЕС) 2024/2865 на Европейския парламент и на Съвета от 23 октомври 2024 г. за изменение на Регламент (ЕО) № 1272/2008 относно класифицирането, етикетирането и опаковането на вещества и смеси (ОВ L, 2024/2865, 20.11.2024 г., ELI: http://data.europa.eu/eli/reg/2024/2865/oj).



Изменение		6
Предложение за регламент
Съображение 6
	

	Текст, предложен от Комисията
	Изменение

	(6)	С цел да се осигури гъвкавост за доставчиците на вещества и смеси, да се създадат еднакви условия за малките и средните предприятия, които често възлагат на външни изпълнители услуги по отпечатване на етикети, и да се улесни изготвянето и производството на разгъваеми етикети, което е значително по-дълго от производството на стандартните етикети, е необходимо да се премахне фиксиран шестмесечен срок за преетикетиране и да се изиска етикетите да бъдат променени без ненужно забавяне, след като доставчикът получи или му бъдат съобщени нови данни.
	(6)	Що се отнася до актуализирането на етикетите в случай на нова или по-строга самостоятелна класификация, доставчиците следва да информират своите преки потребители надолу по веригата за резултатите от новата оценка без ненужно забавяне. С цел да се осигури достатъчно време за всички доставчици на вещества и смеси, по-специално за малките и средните предприятия, които често възлагат на външни изпълнители услуги по отпечатване на етикети, и да се улесни изготвянето и производството на разгъваеми етикети, което е значително по-дълго от производството на стандартните етикети, е необходимо фиксираният шестмесечен срок за преетикетиране да се удължи на осемнадесет месеца, като същевременно продължава да се изисква етикетите да бъдат променени без ненужно забавяне, след като доставчикът получи или му бъдат съобщени нови данни.



Изменение		7
Предложение за регламент
Съображение 7
	

	Текст, предложен от Комисията
	Изменение

	(7)	С Регламент (ЕС) 2024/2865 бяха определени правила относно задължителните изисквания за форматирането на етикетите. Новата информация7 сочи прекомерната административна тежест и разходи, свързани с тези изисквания. За да се постигне баланс между необходимостта информацията върху етикета да бъде ясно разбрана от потребителите и необходимостта от намаляване на пазарните бариери и тежест за промишлеността8, е необходимо да се опростят настоящите задължения за форматиране, без да се намалява равнището на защита на човешкото здраве и околната среда. Икономическите оператори и правоприлагащите органи трябва да продължат да носят отговорност за гарантиране, че етикетите са четливи в съответствие със законовите изисквания.
	(7)	С Регламент (ЕС) 2024/2865 бяха определени правила относно задължителните изисквания за форматирането на етикетите. Новата информация7 сочи прекомерната административна тежест и разходи, свързани с тези изисквания. За да се постигне баланс между необходимостта информацията върху етикета да бъде ясно разбрана от потребителите и необходимостта от намаляване на пазарните бариери и неоправданата тежест за промишлеността8, по-специално за малките и средните предприятия, е необходимо да се опростят настоящите задължения за форматиране, без да се намалява равнището на защита на човешкото здраве и околната среда. Новите мерки следва да поддържат високо равнище на защита на потребителите и да гарантират правилното функциониране на вътрешния пазар. Доставчиците трябва да продължат да носят отговорност за гарантиране, че етикетите са четливи в съответствие със законовите изисквания.

	_________________
	_________________

	7 Подробен анализ на разходите, свързани с новите изисквания за форматиране, е представен в работния документ на службите на Комисията, придружаващ предложение за регламент на Европейския парламент и на Съвета за изменение на регламенти (ЕО) № 1272/2008, (ЕО) № 1223/2009 и (ЕС) 2019/1009 по отношение на опростяването на някои изисквания и процедури за химичните продукти, SWD(2025) 531, стр. 14.
	7 Подробен анализ на разходите, свързани с новите изисквания за форматиране, е представен в работния документ на службите на Комисията, придружаващ предложение за регламент на Европейския парламент и на Съвета за изменение на регламенти (ЕО) № 1272/2008, (ЕО) № 1223/2009 и (ЕС) 2019/1009 по отношение на опростяването на някои изисквания и процедури за химичните продукти, SWD(2025) 531, стр. 14.

	8 Както е посочено в Съобщението на Комисията до Европейския парламент, Съвета, Европейския икономически и социален комитет и Комитета на регионите Единният пазар: нашият европейски вътрешен пазар в един несигурен свят, Стратегия за опростяване, безпрепятствено функциониране и укрепване на единния пазар, COM(2025) 500 final, стр. 10, на разположение на следния адрес: https://single-market-economy.ec.europa.eu/document/download/d92c78d0-7d47-4a16-b53f-1cead54bcb49_en?filename=Communication%20-%20Single%20Market%20Strategy.pdf.
	8 Както е посочено в Съобщението на Комисията до Европейския парламент, Съвета, Европейския икономически и социален комитет и Комитета на регионите Единният пазар: нашият европейски вътрешен пазар в един несигурен свят, Стратегия за опростяване, безпрепятствено функциониране и укрепване на единния пазар, COM(2025) 500 final, стр. 10, на разположение на следния адрес: https://single-market-economy.ec.europa.eu/document/download/d92c78d0-7d47-4a16-b53f-1cead54bcb49_en?filename=Communication%20-%20Single%20Market%20Strategy.pdf.



Изменение		8
Предложение за регламент
Съображение 7 a (ново)
	

	Текст, предложен от Комисията
	Изменение

	
	(7a)	Етикетът служи като основен и често единствен източник на информация за опасност и насоки за безопасна употреба, лесно достъпна за потребителите, докато професионалните и промишлените потребители също са информирани за опасностите, свързани с конкретно вещество или смес, преди употреба чрез информационни листове за безопасност и обучение за безопасност. Поради това е необходимо етикетът да бъде лесно четлив не само при нормални условия, но също и при извънредни обстоятелства, като например злополуки.



Изменение		9
Предложение за регламент
Съображение 7 б (ново)
	

	Текст, предложен от Комисията
	Изменение

	
	(7б)	С оглед да се гарантира, че етикетът е с подходяща степен на четливост, той следва най-малкото да има ясен контраст на текста на етикета спрямо фона, подходящ шрифт, подходящ размер на шрифта, подходящо разстояние между редовете и буквите, цялостен дизайн на етикета и други относими елементи от форматирането. По-специално за вещества или смеси, предоставяни на пазара за масовия потребител, за елементите на етикета, посочени в член 17, параграф 1, следва да се използва размер на шрифта, при който х-височината е по-голяма или равна на 1,2 mm. Когато обаче съдържанието на опаковката не надвишава 125 ml, за елементите на етикета, посочени в член 17, параграф 1, може да се използва размер на шрифта, при който х-височината е по-голяма или равна на 0,9 mm. Европейската агенция по химикали (ECHA) следва да актуализира своите насоки относно форматирането на етикетите и да включи ясни примери за това какво представлява приемливо и неприемливо форматиране на етикетите. В насоките следва да се разгледат форматите за етикетиране от други съответни законодателни актове на Съюза и да се вземат предвид най-добрите практики за „достъпен дизайн“ и приетите стандарти за четливост, включително приемливи, както и неприемливи цветови комбинации, за да се гарантира контраст. Насоките следва да подпомагат правоприлагането от страна на съответните национални органи, да бъде разработена в съответствие с принципите за по-добро регулиране и да се основава на подходящи консултации със заинтересованите страни, да подкрепя конкурентоспособността чрез намаляване на ненужната тежест, да предоставя сигурност за доставчиците и да гарантира лоялна конкуренция на вътрешния пазар.



Изменение		10
Предложение за регламент
Съображение 8
	

	Текст, предложен от Комисията
	Изменение

	(8)	За да се облекчи тежестта за промишлеността и да се подобри свободното движение на вещества и смеси на вътрешния пазар, е целесъобразно Регламент (ЕО) № 1272/2008 да бъде изменен по отношение на правилата за рекламите и офертите за продажби от разстояние, като се използват предимствата на съществуващите разпоредби в други законодателни актове на Съюза със същите цели. Във връзка с това изискванията за реклами и оферти за продажби от разстояние следва да бъдат ограничени до продукти, пуснати на пазара за масовия потребител, тъй като Регламент (ЕО) № 1907/20069 вече предвижда ясни задължения относно информационните потоци във веригите на доставки на вещества и смеси.
	(Не се отнася до българския текст.)

	_________________
	

	9 Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1, ELI: http://data.europa.eu/eli/reg/2006/1907/oj).
	



Изменение		11
Предложение за регламент
Съображение 8 a (ново)
	

	Текст, предложен от Комисията
	Изменение

	
	(8a)	Професионалните и промишлените потребители като цяло са по-добре информирани за опасностите, свързани с веществата и смесите, отколкото масовите потребители. Поради това е целесъобразно изискванията за информация по отношение на рекламата да се разграничават в зависимост от това дали продуктите са предназначени за професионална и промишлена употреба или за потребителите, или са пряко достъпни за тях. Когато преценяват дали дадена реклама е насочена към масовите потребители или е достъпна за тях, компетентните органи следва да вземат предвид обективни елементи, включително дали е ясно посочено, че веществото или сместа са предназначени изключително за професионална употреба, както и контекста, в който се предоставя рекламата или офертата, например търговски панаири, търговски публикации или цифрови платформи, насочени към професионални потребители. Подобни разпоредби вече съществуват в правото на Съюза.



Изменение		12
Предложение за регламент
Съображение 9
	

	Текст, предложен от Комисията
	Изменение

	(9)	Преди измененията, въведени с Регламент (ЕС) 2024/2865, Регламент (ЕО) № 1272/2008 изискваше рекламите за опасни смеси, за които масов потребител има право да сключи договор за покупка, без предварително да е видял етикета, да посочват вида или видовете опасности, посочени на етикета, и изискваше рекламите за веществата да посочват съответните класове на опасност или категории на опасност. С Регламент (ЕС) 2024/2865 беше въведено ново изискване всички продажби от разстояние на опасни вещества и смеси да включват цялата информация върху етикета в офертата, като по този начин се гарантира, че купувачът винаги е информиран за опасностите, преди да закупи продукта. С посочения регламент също така се разширяват изискванията за рекламите, като от тях се изисква да посочват пиктограмите за опасност, сигналните думи, предупрежденията за опасност и допълнителните предупреждения и освен това да приканват масовия потребител да следва информацията върху етикета на продукта. Рекламите са средство за насърчаване на продажбата или употребата на химични продукти и в момента на продажбата етикетът върху опаковката на веществото или сместа или информацията върху етикета в офертата за продажби от разстояние предоставят пълна информация за опасностите, свързани с това вещество или смес. Поради това би било целесъобразно от рекламите да се изисква да приканват клиентите да четат етикета и информацията за продукта преди употреба, но не и да дублират информацията за опасност от етикета.
	(9)	Преди измененията, въведени с Регламент (ЕС) 2024/2865, Регламент (ЕО) № 1272/2008 изискваше рекламите за опасни смеси, за които масов потребител има право да сключи договор за покупка, без предварително да е видял етикета, да посочват вида или видовете опасности, посочени на етикета, и изискваше рекламите за веществата да посочват съответните класове на опасност или категории на опасност. С Регламент (ЕС) 2024/2865 беше въведено ново изискване всички продажби от разстояние на опасни вещества и смеси да включват цялата информация върху етикета в офертата, като по този начин се гарантира, че купувачът винаги е информиран за опасностите, преди да закупи продукта. С посочения регламент също така се разширяват изискванията за рекламите, като от тях се изисква да посочват пиктограмите за опасност, сигналните думи, предупрежденията за опасност и допълнителните предупреждения и освен това да приканват масовия потребител да следва информацията върху етикета на продукта. Рекламите са средство за насърчаване на продажбата или употребата на химични продукти и в момента на продажбата етикетът върху опаковката на веществото или сместа или информацията върху етикета в офертата за продажби от разстояние предоставят пълна информация за опасностите, свързани с това вещество или смес. Поради това би било целесъобразно от рекламите да се изисква да приканват клиентите да четат етикета и информацията за продукта преди употреба и да включват съответната сигнална дума или пиктограмата, но не и да дублират цялата информация за опасност от етикета. С този подход се гарантира, че рекламите остават достатъчно информативни, за да предупреждават потенциалните потребители за опасния характер на продукта, без да се налагат изисквания, които биха направили рекламите прекалено сложни, трудни за тълкуване или непрактични от търговска гледна точка. Като се имат предвид множеството различни форми на реклама, на доставчиците следва да се предостави известна степен на гъвкавост относно начина, по който тази информация следва да бъде предавана в рекламите.



Изменение		13
Предложение за регламент
Съображение 10
	

	Текст, предложен от Комисията
	Изменение

	(10)	Тъй като в Регламент (ЕО) № 1107/2009 на Европейския парламент и на Съвета10 и Регламент (ЕС) № 528/2012 на Европейския парламент и на Съвета11 се изисква в рекламите на разрешени продукти за растителна защита и биоциди да се използва указанието „Преди употреба винаги четете етикета и информацията за продукта“, би било целесъобразно да се използва същото изискване за рекламите на опасни вещества и смеси, за да се осигури съгласуваност, особено в случаите, когато рекламираните опасни вещества и смеси са и разрешени продукти за растителна защита или биоциди.
	(10)	Тъй като в Регламент (ЕО) № 1107/2009 на Европейския парламент и на Съвета10 и Регламент (ЕС) № 528/2012 на Европейския парламент и на Съвета11 се изисква в рекламите на разрешени продукти за растителна защита и биоциди да се използва указанието „Преди употреба винаги четете етикета и информацията за продукта“, би било целесъобразно рекламодателите да използват същото указание за рекламите на опасни вещества и смеси, за да се осигури съгласуваност, особено в случаите, когато рекламираните опасни вещества и смеси са и разрешени продукти за растителна защита или биоциди.

	_________________
	_________________

	10 Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1, ELI: http://data.europa.eu/eli/reg/2009/1107/oj).
	10 Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1, ELI: http://data.europa.eu/eli/reg/2009/1107/oj).

	11 Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1., ELI: http://data.europa.eu/eli/reg/2012/528/oj).
	11 Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1., ELI: http://data.europa.eu/eli/reg/2012/528/oj).



Изменение		14
Предложение за регламент
Съображение 12
	

	Текст, предложен от Комисията
	Изменение

	(12)	С Регламент (ЕС) 2024/2865 беше въведена възможността за включване само на определени елементи за етикетиране в цифровия етикет. За да се гарантира по-широко използване на технологиите и да се даде възможност за по-опростен и по-гъвкав подход към етикетирането, на доставчиците следва да бъде разрешено да поставят данните за контакт на всички допълнителни доставчици само върху цифровия етикет. Включването на цифровия контакт би било целесъобразно и когато в цифровия етикет са предоставени данни за контакт на допълнителни доставчици.
	(12)	С Регламент (ЕС) 2024/2865 беше въведена възможността за включване само на определени елементи за етикетиране в цифровия етикет. За да се гарантира по-широко използване на технологиите и да се даде възможност за по-опростен и по-гъвкав подход към етикетирането, на доставчиците следва да бъде разрешено да поставят данните за контакт на всички допълнителни доставчици само върху цифровия етикет. Включването на цифровия контакт би било целесъобразно и когато в цифровия етикет са предоставени данни за контакт на допълнителни доставчици. За да се гарантира възможността за установяване на бърз контакт, което е от съществено значение в определени ситуации, като например при спешни случаи, наличието на цифров контакт не следва да изключва предоставянето на телефонен номер.



Изменение		15
Предложение за регламент
Съображение 12 a (ново)
	

	Текст, предложен от Комисията
	Изменение

	
	(12а)	Касетите за мастиленоструен печат (≤ 150 ml) (доставяни във външна опаковка и проектирани да бъдат инсталирани в принтер от масов или професионален потребител) имат много ограничена използваема повърхност за етикетиране и не могат да се възползват от опцията за разгъваем етикет, даващ възможност за решения на няколко езика. В този случай на доставчиците следва да бъде разрешено да ограничат информацията върху етикета при определени условия.



Изменение		16
Предложение за регламент
Съображение 14
	

	Текст, предложен от Комисията
	Изменение

	(14)	В съответствие с преходните разпоредби на Регламент (ЕО) № 1272/2008 доставчиците следва да имат възможност да прилагат въведените от настоящия регламент нови разпоредби относно класифицирането, етикетирането и опаковането на доброволни начала преди датата на отложеното прилагане на разпоредбите.
	(14)	В съответствие с преходните разпоредби на Регламент (ЕО) № 1272/2008 доставчиците следва да имат възможност да прилагат въведените от настоящия регламент нови разпоредби относно класифицирането, етикетирането и опаковането на доброволни начала преди датата на отложеното прилагане на тези разпоредби, а националните органи следва да ги насърчават да го правят.



Изменение		17
Предложение за регламент
Съображение 17
	

	Текст, предложен от Комисията
	Изменение

	(17)	Условията, позволяващи освобождаване от забраната за употреба на такива вещества в козметични продукти, следва да бъдат рационализирани и обхватът им следва да бъде определен по-подробно. Освен това спазването на изискванията за безопасност на храните не е съвместимо с научно-техническото развитие, което позволява разработването на нови вещества за употреба в козметични продукти, които не се използват или откриват в храни. Съответствието с изискванията за безопасност на храните не повишава безопасността на козметичните продукти, тъй като и двете категории продукти по своята същност са различни. Поради това е целесъобразно това условие да бъде премахнато.
	(17)	Условията, позволяващи освобождаване от забраната за употреба на такива вещества в козметични продукти, без да се намалява високото равнище на защита на човешкото здраве, безопасност и защита на потребителите, следва да бъдат рационализирани и обхватът им следва да бъде определен по-подробно. Освен това спазването на изискванията за безопасност на храните не е съвместимо с научно-техническото развитие, което позволява разработването на нови вещества за употреба в козметични продукти, които не се използват или откриват в храни. Съответствието с изискванията за безопасност на храните не води непременно до повишаване на безопасността на козметичните продукти, тъй като и двете категории продукти по своята същност са различни. Поради това е целесъобразно това условие да бъде премахнато.



Изменение		18
Предложение за регламент
Съображение 18
	

	Текст, предложен от Комисията
	Изменение

	(18)	Освен това следва да се уточнят елементите, които трябва да се вземат предвид при наличието условия за подходящи алтернативи. По-специално следва да се предвиди, че употребата на алтернативно вещество следва да води до намаляване на общия риск за здравето на човека и околната среда и че веществото следва да има еквивалентна или подобна функция в козметичен продукт, да се предлага на пазара в достатъчни количества, така че да може да бъде технически осъществимо и икономически жизнеспособно за предприятията и особено за МСП. Освен това достъпът до веществото не следва да бъде ограничаван с патенти или ограничения по отношение на суровините. Следва също така да е възможно икономическите аспекти, като например разходите за преформулиране и сравнителния принос към общите производствени разходи, да се разглеждат като значими фактори при анализа на пригодността на алтернативите.
	(18)	Освен това следва да се очертаят елементите, които трябва да се вземат предвид при наличието условия за подходящи алтернативи. По-специално следва да се предвиди, че употребата на което и да било алтернативно вещество вместо класифицираното вещество, е безопасна за човешкото здраве. Алтернативното вещество трябва да осигурява еквивалентна функция и сравнимо ниво на ефикасност и резултати и следва да е налично на пазара в достатъчни количества или да има вероятност да бъде налично в достатъчни количества или да е вероятно да бъде налично в достатъчни количества, за да отговори на текущото търсене, и има доказан потенциал да отговори на очакваното търсене в разумен срок. Неговото използване следва да бъде технически и икономически осъществимо за предприятията и особено за МСП, за да се даде възможност за устойчиво производство. За да се оцени икономическата осъществимост, могат да бъдат взети предвид икономическите аспекти, като например разходите за преформулиране и сравнителния принос към общите производствени разходи, като значими фактори при анализа на пригодността на алтернативите.



Изменение		19
Предложение за регламент
Съображение 19
	

	Текст, предложен от Комисията
	Изменение

	(19)	Освен това, за да се рационализира процедурата за дерогация, условието, че искането за дерогация се подава за конкретна употреба на категория продукти с известна експозиция, следва да стане част от критерия за оценка на НКБП. Понастоящем научният комитет вече оценява безопасността на веществото, като взема предвид неговите опасни свойства и експозиция (т.е. специфична употреба в определена продуктова категория), поради което отделен критерий е излишен.
	(19)	Освен това, за да се рационализира процедурата за дерогация, условието, че искането за дерогация се подава за конкретна употреба на категория продукти с известна експозиция, следва да стане част от критерия за оценка на НКБП. Понастоящем научният комитет вече оценява безопасността на веществото, като взема предвид неговите опасни свойства и експозиция (а именно специфична употреба в определена продуктова категория), поради което отделен критерий е излишен.



Изменение		20
Предложение за регламент
Съображение 21
	

	Текст, предложен от Комисията
	Изменение

	(21)	Често дадено вещество може да бъде и съставка на естествени сложни вещества, например етерични масла. В такива случаи забраната за употреба в козметични продукти съгласно член 15 от Регламент (ЕО) № 1223/2009 се отнася само за веществото, както е посочено в част 3 от приложение VI към Регламент (ЕО) № 1272/2008. Това означава, че естествените сложни вещества, които съдържат класифицирана CMR съставка, не са предмет на забраната, освен ако самото естествено сложно вещество е включено в списъка на CMR веществата от категория 1A, 1B или 2 в част 3 от приложение VI към Регламент (ЕО) № 1272/2008. Въпреки това, тъй като хармонизираното класифициране на дадена съставка може да породи опасения относно безопасността на естествените сложни вещества, когато се използват в козметични продукти, Комисията следва да възложи на НКБП да оцени въздействието на тази съставка върху безопасността на естествените сложни вещества, ако възникнат опасения относно нейната безвредност, и да предприеме последващи действия чрез подходящи регулаторни мерки в съответствие с член 31, параграф 1 от Регламент (ЕО) № 1223/2009.
	(21)	Веществата, съдържащи повече от една съставка, които са извлечени от растения или части от растения и които не са химически модифицирани съгласно определението в член 3, точка 40 от Регламент (ЕО) № 1907/2006, често се наричат естествени сложни вещества или „NCS“. Те могат да съдържат една или повече съставки, класифицирани като CMR вещества, докато общото естествено сложно вещество само по себе си не е класифицирано като CMR вещество. За такива вещества трябва да се прилага високо равнище на защита на потребителите, което следва да се основава на научните познания и действителните условия на експозиция, произтичащи от употребата им в козметични продукти. Забраната за употреба в козметични продукти съгласно член 15 от Регламент (ЕО) № 1223/2009 се прилага само за веществото, както е посочено в част 3 от приложение VI към Регламент (ЕО) № 1272/2008. Естествените сложни вещества, които съдържат класифицирана CMR съставка, не са предмет на забраната, освен ако самото естествено сложно вещество е класифицирано като CMR вещество от категория 1A, 1B или 2 в част 3 от приложение VI към Регламент (ЕО) № 1272/2008. Въпреки това, тъй като хармонизираното класифициране на дадена съставка поражда опасения относно употребата и безопасността на естествените сложни вещества, когато се използват в козметични продукти, Комисията следва незабавно да възложи на НКБП да оцени безопасността на тези вещества и, когато е необходимо, да предприеме подходящи регулаторни действия в съответствие с член 31, параграф 1 от Регламент (ЕО) № 1223/2009. Оценката на НКБП следва да бъде навременна, за да се гарантира предвидимост за промишлеността.



Изменение		21
Предложение за регламент
Съображение 22
	

	Текст, предложен от Комисията
	Изменение

	(22)	Когато дадено вещество е забранено или ограничено за употреба в козметични продукти, на производителите, вносителите, дистрибуторите и отговорните лица следва да се предостави подходящо време, за да предприемат необходимите мерки за преформулиране и преетикетиране на своите продукти, за изтегляне от разпространението и унищожаване на непродадените продукти, които не отговарят на новите изисквания. Поради това следва да се предвидят срокове от 12 месеца за пускане на пазара и 24 месеца за предоставяне на пазара на козметични продукти, съдържащи засегнатото вещество, след влизането в сила на съответните изменения на Регламент (ЕО) № 1223/2009.
	(22)	Когато дадено вещество е забранено или ограничено за употреба в козметични продукти, на производителите, вносителите, дистрибуторите и отговорните лица следва да се предостави подходящо време, за да предприемат необходимите мерки за преформулиране, изпитване и преетикетиране на своите продукти, за изтегляне от разпространението и унищожаване на непродадените продукти, които не отговарят на новите изисквания. Съответно, ако не е подадено искане за дерогация, следва да се предвиди срок от 6 месеца за пускане на пазара и 15 месеца за предоставяне на пазара на козметични продукти, съдържащи засегнатото вещество, след влизането в сила на съответните изменения на Регламент (ЕО) № 1223/2009. В случай че е подадено искане за дерогация и НКБП е установил, че веществото не е безопасно, тези срокове следва да бъдат съкратени на 3 месеца за пускане и на 12 месеца за предоставяне на пазара. В случай че е подадено искане за дерогация и НКБП е установил, че веществото е безопасно, но искането е било отхвърлено поради наличието на подходящи алтернативи, тези срокове следва да бъдат удължени до 24 месеца за пускане и 48 месеца за предоставяне на пазара, при условие че по всяко време е на разположение актуален доклад за безопасност на козметичния продукт (CPSR).



Изменение		22
Предложение за регламент
Съображение 23
	

	Текст, предложен от Комисията
	Изменение

	(23)	За да се намали тежестта за привеждане в съответствие и административна тежест за предприятията, извършващи дейност в сектора на козметичните продукти, преди пускането им на пазара на Съюза следва да се изисква само една нотификация за козметичните продукти. Условията за такава нотификация следва да се прилагат по недискриминационен начин за козметичните продукти, съдържащи наноматериали, и за козметичните продукти, които не ги съдържат. За да се запази бдителността по отношение на наноматериалите, следва да се изисква специфичната информация за наноматериалите, използвани в козметичния продукт, да се предоставя в доклада за безопасност на козметичния продукт, така че компетентните органи да могат да се консултират с нея, когато опасенията относно потенциалния риск за човешкото здраве произтичат от употребата на определен наноматериал
	(23)	За да се намали тежестта за привеждане в съответствие и административна тежест за предприятията, извършващи дейност в сектора на козметичните продукти, преди пускането им на пазара на Съюза следва да се изискват нотификации за козметичните продукти до Комисията. За да се запази бдителността по отношение на наноматериалите в козметичните продукти, следва да се изисква тази нотификация да включва идентификацията на наноматериала, включително неговото химично наименование (съгласно IUPAC) и други дескриптори, както е посочено в точка 2 от преамбюла към приложения II — VI, и спецификацията на наноматериала, предназначен за пускане на пазара за година, включително размера на частиците, физичните и химичните му свойства. Това е необходимо, за да може Комисията да поиска оценка на безопасността в случай на опасения. Следва също така да се изисква изрично специфичната информация за наноматериалите, използвани в козметичния продукт, да се предоставя на Портала за нотифициране на козметични продукти (CPNP) и в доклада за безопасност на козметичния продукт, като следва и двата да бъдат достъпни за конпетентните органи, така че компетентните органи да могат да се допитат до тази информация, когато опасенията относно потенциалния риск за човешкото здраве произтичат от употребата на определен наноматериал в козметичните продукти.



Изменение		23
Предложение за регламент
Съображение 25
	

	Текст, предложен от Комисията
	Изменение

	(25)	Козметичните продукти са стоки, търгувани в световен мащаб. Поради това е важно наименованията на съставките, които фигурират върху етикетите им, да отразяват актуалното състояние на научното и технологичното развитие. Използването на международно признати наименования на козметични съставки е важен фактор за насърчаване на прозрачността и улесняване на трансграничната търговия с козметични продукти. Настоящият регламент следва да позволи използването на международно признати наименования при етикетирането на козметични продукти без допълнителни регулаторни действия от страна на Комисията. Тъй като приетият от Комисията справочник на общоприетите наименования на съставките би забавил процеса на възприемане на новите наименования, разпоредбата, изискваща от Комисията да приеме такъв справочник, следва да бъде премахната.
	(25)	Козметичните продукти са стоки, търгувани в световен мащаб и поради това е от съществено значение наименованията на съставките, които фигурират върху етикетите им, да отразяват своевременно актуалното състояние на научното и технологичното развитие. Използването на международно призната номенклатура, като например наименованията по Международната номенклатура на козметичните съставки (INCI), е важен фактор за насърчаване на прозрачността на съставките за потребителите, осигурява съгласуваност между различните юрисдикции и улеснява трансграничната търговия с козметични продукти. Наименованията по INCI се поддържат от Съвета за продукти за лична хигиена (PCPC) като международен промишлен стандарт и са широко признати от регулаторните органи и заинтересованите страни в световен мащаб. Настоящият регламент следва да позволи прякото използване на международно признати наименования съгласно номенклатура, каквато е INCI, при етикетирането на козметични продукти, без допълнителни по-нататъшни регулаторни действия от страна на Комисията. Когато общоприето наименование на съставка не е налично в INCI, следва да се използва друга общоприета номенклатура, например наименования, установени в признати международни позовавания на химикали или фармакопея или в други авторитетни източници, на които промишлеността и регулаторните органи обикновено разчитат. Този подход осигурява гъвкавост, избягва ненужната административна тежест и гарантира, че наименованията на съставките, използвани при етикетирането на козметичните продукти, остават актуални, съгласувани в международен план и лесно разбираеми за потребителите. Тъй като приетият от Комисията справочник на общоприетите наименования на съставките би забавил процеса на възприемане на новите наименования, разпоредбата, изискваща от Комисията да приеме такъв справочник, следва да бъде премахната.



Изменение		24
Предложение за регламент
Съображение 25 a (ново)
	

	Текст, предложен от Комисията
	Изменение

	
	(25а)	За да се гарантира високо равнище на защита на човешкото здраве, всички оператори, които пускат козметични продукти на пазара на Съюза, независимо дали офлайн или онлайн, следва да подлежат на равностойни задължения и ефективно правоприлагане. Това е от особена важност, като се има предвид нарастващия обем на продажби на козметични продукти чрез онлайн платформи, включително на продукти с произход от трети държави, за които не се прилагат същите изисквания за здраве и безопасност. Поради това е необходимо да се определена информация върху етикета, посочена в член 19, да бъде ясно и видимо посочена в случай на продажби от разстояние, включително чрез онлайн места за търговия. Това изискване ще опрости прилагането на Регламент (ЕО) № 1223/2009 и по този начин ще допринесе за лоялна конкуренция и високо равнище на защита на човешкото здраве. Освен това надзорът след пускането на пазара следва да бъде засилен, по-специално по отношение на онлайн продажбите и вноса, а козметичните продукти, определени като несъответстващи чрез системата на Съюза за бързо предупреждение (Safety Gate), не следва да се публикуват или предлагат за продажба. За тази цел онлайн платформите следва да проверяват самоличността на отговорното лице, преди да разрешат пускането на продукти на пазара на Съюза, а онлайн продажбата, предлагането за продажба и популяризирането, включително чрез социалните медии, на забранени козметични продукти, по-специално продукти с добавен живак, следва да бъдат изрично забранени.



Изменение		25
Предложение за регламент
Съображение 26
	

	Текст, предложен от Комисията
	Изменение

	(26)	В съответствие с целта на Комисията да рационализира и опрости изискванията за докладване и да насърчи принципа „цифрови по подразбиране“ в подкрепа на цифровите трансформации, икономическите оператори, които работят с ЕС продукти за наторяване в съответствие с Регламент (ЕС) 2019/1009, следва да предоставят цифров контакт, чрез който може да бъде осъществен контакт с тях, да изготвят ЕС декларацията за съответствие в електронна форма и да я предоставят на разположение чрез интернет адрес или носител на данни и при поискване да предоставят на органите цялата съответна информация и документация в електронна форма. Документите и кореспонденцията до и от нотифицираните органи във връзка с оценяването на съответствието на ЕС продуктите за наторяване следва също да се предоставят в електронна форма. Когато се използва цифров етикет, производителите следва да използват същия носител на данни, използван за цифровия етикет, за да предоставят достъп до ЕС декларацията за съответствие, за да се избегне наличието на множество носители на данни върху един и същ продукт. Когато съгласно друго законодателство на ЕС се изисква цифров продуктов паспорт за ЕС продуктите за наторяване, информацията за цифровото етикетиране и декларацията за съответствие с изискванията на ЕС следва да бъдат предоставени в този цифров продуктов паспорт.
	(26)	В съответствие с целта на Комисията да рационализира и опрости изискванията за докладване и да насърчи принципа „цифрови по подразбиране“ в подкрепа на цифровите трансформации, икономическите оператори, които работят с ЕС продукти за наторяване в съответствие с Регламент (ЕС) 2019/1009, следва да предоставят цифров контакт, чрез който потребителите и компетентните органи могат да се свържат с тях, за да отговорят адекватно на всички запитвания от тяхна страна, да изготвят ЕС декларацията за съответствие в електронна форма и да я предоставят на разположение чрез интернет адрес или носител на данни и при поискване да предоставят бързо на компетентните органи цялата съответна информация и документация в електронна форма. Документите и кореспонденцията до и от нотифицираните органи във връзка с оценяването на съответствието на ЕС продуктите за наторяване следва също да се предоставят в електронна форма по бърз начин. Когато се използва цифров етикет, производителите следва да използват същия носител на данни, използван за цифровия етикет, за да предоставят достъп до ЕС декларацията за съответствие, за да се избегне наличието на множество носители на данни върху един и същ продукт. Когато съгласно друго законодателство на ЕС се изисква цифров продуктов  паспорт за ЕС продуктите за наторяване, информацията за цифровото етикетиране и декларацията за съответствие с изискванията на ЕС следва да бъдат предоставени в този цифров продуктов паспорт.



Изменение		26
Предложение за регламент
Съображение 26 a (ново)
	

	Текст, предложен от Комисията
	Изменение

	
	(26а)	Продуктите за наторяване, обхванати от Регламент (ЕС) 2019/1009, подлежат на регулаторни изисквания и административна тежест, които, ако бъдат увеличени, могат да увеличат разликата между разходите за селскостопанско производство в Съюза и тези в трети държави. Поради това преразглеждането на настоящия регламент следва да осигури опростяване на нормативната уредба за производителите на торове в ЕС и да бъде от полза за земеделските стопани в ЕС, като улесни навлизането на операторите на пазара на ЕС и извършването на дейност извън националните пазари в полза на единния пазар. Поради това то не следва да подкопава високото равнище на защита на потребителите, здравето, опазването на околната среда и управлението на риска. Освен това облекчаването на специфичните за сектора изисквания за продуктите за наторяване следва да не понижава равнищата на контрол върху тези продукти при навлизането им на пазара, както и да не поражда опасения по отношение на проследимостта, безопасността и въздействието върху репутацията.



Изменение		27
Предложение за регламент
Съображение 26 б (ново)
	

	Текст, предложен от Комисията
	Изменение

	
	(26б)	Цифровизацията на декларациите за съответствие и техническата информация за продуктите може да осигури някои предимства. Следва да се обърне надлежно внимание на киберсигурността, ефективния и бърз надзор на правоприлагането, наличността и оперативната съвместимост на цифровата инфраструктура, потенциалните разходи за въвеждането и експлоатацията на такива системи и многообразието на икономическите оператори и националните системи.



Изменение		28
Предложение за регламент
Съображение 27
	

	Текст, предложен от Комисията
	Изменение

	(27)	Съгласно Регламент (ЕС) 2019/1009 само микроорганизмите, включени в позитивен списък в приложение II към посочения регламент, могат да се използват като съставен материал в микробни растителни биостимулатори. Комисията е оправомощена да добавя нови микроорганизми или щамове микроорганизми към този списък след оценка, в която се заключава, че нито един от щамовете не представлява риск за здравето на хората, животните или растенията, за безопасността или за околната среда и че той гарантира агрономична ефективност. Предвид големия брой микроорганизми на пазара оценката и последващото включване на нови микроорганизми или щамове микроорганизми в положителния списък изостават от научния напредък.  Настоящият механизъм забавя разработването на микробни растителни биостимулатори и забавя достъпа на земеделските стопани до тези иновативни продукти за наторяване, които могат да стимулират процесите на хранене на растенията и по този начин да намалят използването на традиционни торове.
	(27)	Съгласно Регламент (ЕС) 2019/1009 само микроорганизмите, включени в позитивен списък в приложение II към посочения регламент, могат да се използват като съставен материал в микробни растителни биостимулатори. Комисията е оправомощена да добавя нови микроорганизми или щамове микроорганизми към този списък след оценка, в която се заключава, че нито един от щамовете не представлява риск за здравето на хората, животните или растенията, за безопасността или за околната среда и че той гарантира агрономична ефективност. Предвид големия брой микроорганизми на пазара оценката и последващото включване на нови микроорганизми или щамове микроорганизми в положителния списък изостават от научния напредък. Настоящият механизъм забавя разработването на микробни растителни биостимулатори и забавя достъпа на земеделските стопани до тези иновативни продукти за наторяване. Необходимо е непрекъснато проактивно наблюдение на научното развитие и актуализиране на списъка на микроорганизмите или щамовете на микроорганизмите, както и на съответните критерии и методология. Освен това всички актуализации следва да се прилагат бързо. Същевременно регулаторната рамка следва да гарантира, че използването на традиционни и естествени торове остава жизнеспособен и достъпен вариант, като се признава тяхната роля наред с микробните решения, така че да не се подкопава конкурентоспособността или селскостопанското производство в рамките на Съюза.



Изменение		29
Предложение за регламент
Съображение 27 a (ново)
	

	Текст, предложен от Комисията
	Изменение

	
	(27a)	Предвид бързия темп на иновациите в селскостопанските биотехнологии е важно съществуващите регулаторни процедури, включително актуализирането на приложенията от Комисията, да се прилагат своевременно и научно обосновано, като се използват пълноценно възможностите, които вече са предвидени в Регламент (ЕС) 2019/1009. Това следва да улесни навременната оценка на новите щамове, като същевременно се гарантира, че на пазара се допускат само щамове, които отговарят на изискванията за безопасност на Съюза.



Изменение		30
Предложение за регламент
Съображение 28
	

	Текст, предложен от Комисията
	Изменение

	(28)	С цел да се ускори оценката на микроорганизмите и да се отвори единният пазар за повече микробни растителни биостимулатори, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз във връзка с приложение II, част II, категория съставни материали (КСМ) 7 към Регламент (ЕС) 2019/1009, за да се даде възможност на Комисията да въведе общи критерии и методология за оценка на микроорганизмите. Тези критерии и методология следва да позволяват на производителите и нотифицираните органи да докажат и проверят, че микроорганизмите, използвани в микробен растителен биостимулатор, различен от изброените в КСМ 7, не представляват риск за здравето на хората, животните или растенията, за безопасността или за околната среда, както и да гарантират агрономична ефективност. За да се прецизират и валидират критериите и методологията, които трябва да бъдат въведени, е особено важно Комисията да проведе по време на подготвителната си работа подходящи консултации, включително на експертно равнище, в съответствие с принципите, заложени в Междуинституционалното споразумение от 13 април 2016 г. за по-добро законотворчество13 . По-специално, с цел осигуряване на равно участие при подготовката на делегираните актове, Европейският парламент и Съветът получават всички документи едновременно с експертите от държавите членки, като техните експерти получават систематично достъп до заседанията на експертните групи на Комисията, занимаващи се с подготовката на делегираните актове.
	(28)	По-широкото използване на микробни растителни биостимуланти може да подобри ефективността на използване на хранителните вещества и здравето на почвата, като по този начин насърчи развитието на устойчиво и все пак високопродуктивно земеделие. С цел да се ускори оценката на микроорганизмите и да се отвори единният пазар за повече микробни растителни биостимулатори, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз във връзка с приложение II, част II, категория съставни материали (КСМ) 7 към Регламент (ЕС) 2019/1009, за да се даде възможност на Комисията да въведе общи критерии и методология за оценка на микроорганизмите. Тези критерии следва да отразяват последните научни развития и следва да позволяват на производителите и нотифицираните органи да докажат и проверят, че микроорганизмите, използвани в микробен растителен биостимулатор, различен от изброените в КСМ 7, не представляват риск за здравето на хората, животните или растенията, за безопасността или за околната среда, както и да гарантират агрономична ефективност, като взимат под внимание конкурентоспособността и производството на ЕС. Проверката на съответствието на микроорганизмите с критериите и методиката, определени в настоящия регламент, изисква специфични компетентности, научни и технически познания от органите за оценяване на съответствието. Поради това тези правомощия следва да бъдат проверявани от националните органи, отговарящи за акредитацията и нотифицирането, както и аспекти като независимост, обективност, безпристрастност и професионална почтеност. За да се прецизират и валидират критериите и методологията, които ще бъдат въведени, от особено значение е Комисията да включи съответните научни органи, по-специално Европейския орган за безопасност на храните, Съвместния изследователски център и ECHA, така че да направят преглед и да дадат своя принос, както и да проведе подходящи консултации по време на подготвителната си работа, включително на експертно равнище. От съществено значение е Комисията да поддържа силно междуинституционално сътрудничество, като същевременно участва в тези консултации, които следва да бъдат провеждани в съответствие с принципите, заложени в Междуинституционалното споразумение от 13 април 2016 г. за по-добро законотворчество13. По-специално, с цел осигуряване на равно участие при подготовката на делегираните актове, Европейският парламент и Съветът получават всички документи едновременно с експертите от държавите членки, като техните експерти получават систематично достъп до заседанията на експертните групи на Комисията, занимаващи се с подготовката на делегираните актове.

	_________________
	_________________

	13 OВ L 123, 12.5.2016 г., стр. 1, ELI: http://data.europa.eu/eli/agree_interinstit/2016/512/oj.
	13 OВ L 123, 12.5.2016 г., стр. 1, ELI: http://data.europa.eu/eli/agree_interinstit/2016/512/oj.



Изменение		31
Предложение за регламент
Съображение 29 a (ново)
	

	Текст, предложен от Комисията
	Изменение

	
	(29a)	С Регламент (ЕС) 2019/1009 се цели да се улесни пускането на вътрешния пазар и свободното движение на безопасни продукти за наторяване, като същевременно се подкрепят рециклирането на хранителни вещества и кръговото използване на суровини и се гарантира високо равнище на защита на здравето на хората, животните и растенията и на околната среда. Ефективното му прилагане зависи, наред с другото, от признаването на крайните точки за съставните материали, получени от странични животински продукти по смисъла на Регламент (ЕО) № 1069/2009. С делегиран регламент (ЕС) 2023/1605 бяха установени някои крайни точки за странични животински продукти, предназначени за използване като торове. Включените в тях параметри на преработка и мерки за намаляване на риска обаче до голяма степен произтичат от рамките за хигиена на фуражите и предотвратяване на измами с фуражи и не винаги отразяват различните пътища на експозиция и рискови профили на продуктите за наторяване, прилагани върху почвата и водите.



Изменение		32
Предложение за регламент
Съображение 30
	

	Текст, предложен от Комисията
	Изменение

	(30)	Химичните вещества, в самостоятелен вид или в смеси, ако са произведени или внесени в количества над 1 тон на предприятие годишно, трябва да бъдат регистрирани в съответствие с Регламент (ЕО) № 1907/2006, с изисквания за информация в зависимост от действителния обем. В Регламент (ЕС) 2019/1009, който надхвърля изискванията на Регламент (ЕО) № 1907/2006, се изисква всички вещества, използвани в ЕС продукти за наторяване, независимо от количеството, в което са произведени или внесени, да бъдат регистрирани най-малко с изискванията за информация, определени в Регламент (ЕО) № 1907/2006 за вещества, произведени или внесени в количества от 10 до 100 тона на дружество годишно, заедно с доклад за безопасност на химичното вещество, обхващащ тяхната употреба в продукт за наторяване, в съответствие с член 14 от посочения регламент. Тези подробни изисквания за предоставяне на информация могат да попречат на производителите, особено на малките и средните предприятия, да използват вещества, които все още не са регистрирани съгласно тези изисквания, или да ги принудят да пускат продуктите си само на националните пазари съгласно националните правила. От съображения за пропорционалност и предвид общото задължение на производителите и вносителите на вещества и ЕС продукти за наторяване съответно съгласно Регламент (ЕО) № 1907/2006 и Регламент (ЕС) 2019/1009 да гарантират безопасността на продуктите, които пускат на пазара, регистрацията на веществата, използвани в ЕС продуктите за наторяване, следва да отговаря само на изискванията, включително съответните класове, определени в Регламент (ЕО) № 1907/2006.
	(30)	С Регламент (ЕС) 2019/1009 бяха въведени допълнителни изисквания за регистрация на веществата, използвани в продуктите на ЕС за наторяване, които надхвърлят изискванията, определени в Регламент (ЕО) № 1907/2006. За да се гарантира пропорционалност, като същевременно се поддържа високо равнище на защита на човешкото здраве и околната среда, е целесъобразно изискванията за регистрация на веществата, използвани в продуктите на ЕС за наторяване, да бъдат приведени в съответствие с изискванията, определени в Регламент (ЕО) № 1907/2006, като се вземат предвид съответните тонажни прагове и изисквания за информация. Същевременно за веществата с особено опасни свойства, включително класифицираните съгласно Регламент (ЕО) № 1272/2008 като канцерогенни, мутагенни, токсични за репродукцията, нарушаващи функциите на ендокринната система или устойчиви, биоакумулиращи и токсични, следва да се прилагат специфични изисквания за информация дори когато тези вещества се използват в малки количества в продукти за наторяване. Този подход гарантира наличието на информация, свързана с безопасността, като същевременно се избягва ненужната тежест за вещества, представляващи по-нисък риск. Предоставената информация следва да се основава на наличните данни, включително използването на алтернативни методи и адаптации в съответствие с Регламент (ЕО) № 1907/2006, и следва, когато е уместно и в краен случай, да избягва ненужни изпитвания, по-специално върху гръбначни животни. Оценките на безопасността на химичните вещества следва да бъдат ограничени до съответните сценарии на експозиция, свързани с агрономичната употреба на продуктите за наторяване и околната среда. Този подход гарантира балансирана рамка, която подкрепя иновациите и достъпа до пазара, като същевременно гарантира високо равнище на защита и правна сигурност за операторите.



Изменение		33
Предложение за регламент
Член 1 – параграф 1 – точка 1
Регламент (ЕО) № 1272/2008
Член 2 – точка 42
	

	Текст, предложен от Комисията
	Изменение

	42.	„цифров контакт“ означава всеки актуален и достъпен онлайн канал за комуникация, чрез който може да се осъществи връзка или взаимодействие с доставчиците, без да е необходимо регистриране или изтегляне на приложение.;
	42.	„цифров контакт“ означава всеки актуален и лесно и свободно достъпен онлайн канал за комуникация, например електронен адрес или хипервръзка, чрез който може да се осъществи контакт с даден доставчик, без да е необходимо регистриране или изтегляне, или използване на приложение;



Изменение		34
Предложение за регламент
Член 1 – параграф 1 – точка 1 a (нова)
Регламент (ЕО) № 1272/2008
Член 5 – параграф 3 а (нов)
	

	Текст, предложен от Комисията
	Изменение

	
	1а)	В член 5 се вмъква следният параграф: 

	
	„3а. В срок от 18 месеца от датата на влизане в сила на настоящия регламент за изменение Комисията извършва оценка на това дали следва да се прилагат допълнителни специфични намаления на задължителните елементи на етикета за опаковки между 10 и 125 ml.“



Изменение		35
Предложение за регламент
Член 1 – параграф 1 – точка 2 – уводна част
Регламент (ЕО) № 1272/2008
Член 17 – параграф 1 – буква а
	

	Текст, предложен от Комисията
	Изменение

	(2)	В член 17, параграф 1 буква а) се заменя със следното:
	(2)	Член 17, параграф 1 се изменя, както следва:

	
	a) буква а) се заменя със следното:



Изменение		36
Предложение за регламент
Член 1 – параграф 1 – точка 2
Регламент (ЕО) № 1272/2008
Член 17 – параграф 1 – буква а
	

	Текст, предложен от Комисията
	Изменение

	a)	името, адресът и цифровият контакт на доставчиците;
	a)	името, адресът, телефонният номер и цифровият контакт на доставчика;



Изменение		37
Предложение за регламент
Член 1 – параграф 1 – точка 2 a (нова)
Регламент (ЕО) № 1272/2008
Член 17 – параграф 1 – алинея 1 а (нова)
	

	Текст, предложен от Комисията
	Изменение

	
	(2a)	В член 17, параграф 1 се добавя следната алинея:

	
	„Телефонният номер в първа алинея, буква а) може да бъде пропуснат от етикета, ако телефонният номер е пряко достъпен чрез цифровия контакт.“



Изменение		38
Предложение за регламент
Член 1 – параграф 1 – точка 3
Регламент (ЕО) № 1272/2008
Член 25 – параграф 6 – алинея 3
	

	Текст, предложен от Комисията
	Изменение

	Етикетът включва и идентификатора на продукта, посочен в член 18, както и наименованието, адреса и цифровия адрес на доставчика на съответната смес.;
	Етикетът включва и идентификатора на продукта, посочен в член 18, както и наименованието, адреса, цифровия адрес на доставчика на съответната смес и телефонния номер, освен ако този телефонен номер е пряко достъпен чрез цифровия адрес. Без да се засяга крайният срок, установен в член 61, параграф 8, включването или промяната в цифровия контакт може да бъде добавено или актуализирано по всяко време или по време на редовните цикли на актуализиране на етикета на доставчика;



Изменение		39
Предложение за регламент
Член 1 – параграф 1 – точка 4 – уводна част
Регламент (ЕО) № 1272/2008
Член 29 – параграф 2
	

	Текст, предложен от Комисията
	Изменение

	(4)	В член 29 параграф 2 се заменя със следното:
	(4)	В член 29 параграфи 1 и 2 се заменят със следното:

	1.	В случай че опаковката на вещество или сместа има такава форма или е толкова малка, че е невъзможно да се изпълнят изискванията в член 31 за етикет на езиците, в L 353/18 EN Официален вестник на Европейския съюз 31.12.2008 г., на държавата членка, в която веществото или сместа се пуска на пазара, елементите на етикета в съответствие с член 17, параграф 2, първа алинея се предоставят в съответствие с раздел 1.5.1 от приложение I.
	„1.	В случай че опаковката на веществото или сместа има такава форма или е толкова малка, че е невъзможно да се изпълнят изискванията, определени в член 31 за етикет на езиците на държавата членка, в която веществото или сместа се пуска на пазара, елементите на етикета, посочени в член 17, параграф 1, се представят съответствие с раздел 1.5.1. от приложение I.;“



Изменение		40
Предложение за регламент
Член 1 – параграф 1 – точка 4
Регламент (ЕО) № 1272/2008
Член 29 – параграф 2
	

	Текст, предложен от Комисията
	Изменение

	2.	Елементите на етикета, посочени в член 17, параграф 1, могат да бъдат намалени в съответствие с правилата, определени в раздел 1.5.2 от приложение I.;
	2.	Елементите на етикета, посочени в член 17, параграф 1, могат да бъдат намалени в съответствие с правилата, определени в раздел 1.5.2 от приложение I, когато: а) съдържанието на опаковката на веществото или сместа не надвишава количествата, посочени в раздел 1.5.2 от приложение I; и б) опаковката е или с такава форма, или е твърде малка по размер, че не позволява пълно позоваване на всички елементи, посочени в член 31, на всички езици на държавата членка, в която веществото или сместа се пуска на пазара.“



Изменение		41
Предложение за регламент
Член 1 – параграф 1 – точка 4 a (нова)
Регламент (ЕО) № 1272/2008
Член 29 – параграф 2 a (нов)
	

	Текст, предложен от Комисията
	Изменение

	
	(4а)	В член 29 се вмъква следният параграф:

	
	2а. Чрез дерогация от член 17, параграф 1 и член 25, параграф 6 елементите на етикета на мастилените касети могат да бъдат намалени в съответствие с правилата, определени в раздел 1.5.2.5а от приложение I. За целите на настоящия параграф „мастилена касета“ означава заменяема единица, която съдържа мастило и която трябва да бъде вкарана в печатащо устройство по време на отпечатването.



Изменение		42
Предложение за регламент
Член 1 – параграф 1 – точка 5
Регламент (ЕО) № 1272/2008
Член 30 – параграф 1
	

	Текст, предложен от Комисията
	Изменение

	1.	В случай на промяна в класифицирането или етикетирането на вещество или смес, която води до добавяне на нов клас на опасност или до по-строга класификация или която изисква нова допълнителна информация върху етикета в съответствие с член 25, доставчикът на това вещество или на тази смес осигурява актуализирането на етикета без ненужно забавяне след като резултатите от новата оценка, посочена в член 15, параграф 4, са били получени от съответния доставчик или са му били съобщени.;
	1.	В случай на промяна в класифицирането или етикетирането на вещество или смес, която води до добавяне на нов клас на опасност или до по-строга класификация или която изисква нова допълнителна информация върху етикета в съответствие с член 25, доставчикът на това вещество или на тази смес осигурява актуализирането на етикета без ненужно забавяне и във всеки случай не по-късно от осемнадесет месеца, след като резултатите от новата оценка, посочена в член 15, параграф 4, са били получени от съответния доставчик или са му били съобщени. С оглед на завършването на промените в етикетирането без ненужно забавяне доставчиците си сътрудничат в съответствие с член 4, параграф 9 и информират своите преки ползватели надолу по веригата за резултатите от новата оценка, посочена в първа алинея, в съответствие с приложимите изисквания на Регламент (ЕО) 1907/2006. Доставчиците могат да прилагат новите или актуализираните класификации и да адаптират съответно етикетирането на доброволен принцип преди изтичането на осемнадесетмесечния срок, за да се гарантира високо равнище на защита на човешкото здраве и околната среда и да се осигури достатъчна гъвкавост;



Изменение		43
Предложение за регламент
Член 1 – параграф 1 – точка 6
Регламент (ЕО) № 1272/2008
Член 31 – параграф 3
	

	Текст, предложен от Комисията
	Изменение

	3.	Елементите на етикета, посочени в член 17, параграф 1, се обозначават ясно и незаличимо. Те изпъкват ясно на общия фон и са с големина и разредка, които позволяват да бъдат прочетени лесно.;
	3.	Елементите на етикета, посочени в член 17, параграф 1, се обозначават ясно и незаличимо. Те изпъкват ясно на общия фон и са с големина и разредка, така че да бъдат лесни за четене. Форматират се в съответствие с раздел 1.2.1 от приложение I.;



Изменение		44
Предложение за регламент
Член 1 – параграф 1 – точка 7
Регламент (ЕО) № 1272/2008
Член 48 – параграф 1
	

	Текст, предложен от Комисията
	Изменение

	1.	Всяка реклама за масовия потребител на вещество или смес, класифицирани като опасни, или на смес, съдържаща вещества, посочени в част 2 от приложение II, включва изречението: „Винаги четете етикета и информацията за продукта преди употреба.“.
	1.	Всяка реклама за масовия потребител на вещество или смес, класифицирани като опасни, или на смес, съдържаща вещества, посочени в част 2 от приложение II, включва винаги изречението: „Винаги четете етикета и информацията за продукта преди употреба.“ и също така включва следното: а) приложимата(ите) пиктограма(и) за опасност; или б) съответната сигнална дума съгласно член 20.



Изменение		45
Предложение за регламент
Член 1 – параграф 1 – точка 7
Регламент (ЕО) № 1272/2008
Член 48 – параграф 1 – алинея 1 a (нова)
	

	Текст, предложен от Комисията
	Изменение

	
	Първа алинея не се прилага за реклами към професионални потребители за вещества или смеси, предназначени за употреба в хода на техните промишлени или професионални дейности, при условие че рекламата не е насочена към масовия потребител или не му е предоставена пряко.



Изменение		46
Предложение за регламент
Член 1 – параграф 1 – точка 8
Регламент (ЕО) № 1272/2008
Член 48a
	

	Текст, предложен от Комисията
	Изменение

	Член 48а
	Член 48а

	Оферти за продажби от разстояние
	Оферти за продажби от разстояние

	Когато вещества или смеси се пускат на пазара за масовия потребител чрез продажби от разстояние, в офертата се обозначават ясно и видимо елементите на етикета, посочени в член 17.
	1. Когато вещества или смеси се пускат на пазара за масовия потребител чрез продажби от разстояние, в офертата се обозначават ясно и видимо елементите на етикета, посочени в член 17.

	
	2. Параграф 1 се прилага и за офертите за продажби от разстояние към професионални потребители за вещества или смеси, предназначени за употреба в хода на техните промишлени или професионални дейности, ако офертата позволява на масовия потребител да сключи договор от разстояние съгласно определението в член 2, точка 7 от Директива 2011/83/ЕС;



Изменение		47
Предложение за регламент
Член 1 – параграф 1 – точка 9 – буква a
Регламент (ЕО) № 1272/2008
Член 61 – параграф 8
	

	Текст, предложен от Комисията
	Изменение

	8.	Веществата и смесите, които са класифицирани, етикетирани и опаковани в съответствие с член 18, параграф 3 към 9 декември 2024 г. и които са пуснати на пазара преди 1 януари 2027 г., не се изисква да бъдат класифицирани, етикетирани и опаковани в съответствие с настоящия регламент, изменен с Регламент (ЕС) 2024/2865 на Европейския парламент и на Съвета, до 1 януари 2029 г.“
	8.	Веществата и смесите, които са класифицирани, етикетирани и опаковани в съответствие с член 18, параграф 3 към 9 декември 2024 г. и които са пуснати на пазара преди 1 януари 2027 г., не се изисква да бъдат класифицирани, етикетирани и опаковани в съответствие с настоящия регламент, изменен с Регламент (ЕС) 2024/2865 на Европейския парламент и на Съвета, до 1 януари 2029 г. За веществата и смесите, които са класифицирани, етикетирани и опаковани в съответствие с член 31, параграф 3 и раздел 1.2.1 от приложение I, както е приложимо към 9 декември 2024 г., и които са пуснати на пазара преди 1 януари 2028 г., не се изисква да бъдат класифицирани, етикетирани и опаковани в съответствие с настоящия регламент, изменен с Регламент (ЕС) 2024/2865 на Европейския парламент и на Съвета, до 1 януари 2030 г.



Изменение		48
Предложение за регламент
Член 2 – параграф 1 – точка 1
Регламент (ЕО) № 1223/2009
Член 14a – параграф 2
	

	Текст, предложен от Комисията
	Изменение

	2.	След получаване на искането, посочено в параграф 1, Комисията изисква становището на НКБП относно безопасността на веществото за употреба в козметични продукти без ненужно забавяне.
	2.	След получаване на искането, посочено в параграф 1, Комисията иска становището на НКБП относно безопасността на веществото за употреба в козметични продукти без ненужно забавяне.



Изменение		49
Предложение за регламент
Член 2 – параграф 1 – точка 2 – буква а – точка i
Регламент (ЕО) № 1223/2009
Член 15 – параграф 2 – алинея 2 – уводна част
	

	Текст, предложен от Комисията
	Изменение

	2.	Такива вещества обаче могат да бъдат използвани в козметични продукти, ако до Комисията бъде подадено искане за дерогация най-късно три месеца след датата на влизане в сила на измененията на част 3 от приложение VI към Регламент (ЕО) № 1272/2008, с които веществото се класифицира като CMR вещество от категория 1A или 1B. Комисията предоставя дерогация, когато е изпълнено всяко едно от следните условия:
	2.	Такива вещества обаче могат да бъдат използвани в козметични продукти по изключение, ако до Комисията бъде подадено искане за дерогация най-късно три месеца след датата на влизане в сила на измененията на част 3 от приложение VI към Регламент (ЕО) № 1272/2008, с които веществото се класифицира като CMR вещество от категория 1A или 1B, и Комисията предостави дерогацията от общата забрана, предвидена в първа алинея. Комисията може да предостави дерогация, когато е изпълнено всяко едно от следните условия:



Изменение		50
Предложение за регламент
Член 2 – параграф 1 – точка 2 – буква а – точка i
Регламент (ЕО) № 1223/2009
Член 15 – параграф 2 – алинея 2 – буква б
	

	Текст, предложен от Комисията
	Изменение

	б)	НКБП е оценил и е установил, че веществата са безопасни за конкретна употреба на категорията козметични продукти, като се има предвид експозицията на тези продукти, общата експозиция от източници, различни от козметичните продукти, и на уязвими групи от населението.
	б)	НКБП е оценил и е установил, че веществата са безопасни за една или повече конкретни употреби на една или повече категории козметични продукти, като се има предвид общата експозиция от употребите в тези категории продукти, както и от източници, различни от козметичните продукти, и на уязвими групи от населението.



Изменение		51
Предложение за регламент
Член 2 – параграф 1 – точка 2 – буква а – точка ii
Регламент (ЕО) № 1223/2009
Член 15 – параграф 2 – алинея 3 – буква а
	

	Текст, предложен от Комисията
	Изменение

	a)	използването му в козметични продукти води до намаляване на цялостния риск за човешкото здраве и околната среда;
	a)	използването му в козметични продукти е безопасно и води до намаляване на цялостния риск за човешкото здраве при оценка спрямо веществото, което е предназначено да замени;



Изменение		52
Предложение за регламент
Член 2 – параграф 1 – точка 2 – буква а – точка ii
Регламент (ЕО) № 1223/2009
Член 15 – параграф 2 – алинея 3 – буква б
	

	Текст, предложен от Комисията
	Изменение

	б)	осигурява функция, еквивалентна на класифицираното вещество, в краен козметичен продукт със сходен ефект и същото ниво на ефикасност;
	б)	осигурява функция, еквивалентна на класифицираното вещество, в краен козметичен продукт със сравним ефект, ниво на ефикасност и показатели;



Изменение		53
Предложение за регламент
Член 2 – параграф 1 – точка 2 – буква а – точка ii
Регламент (ЕО) № 1223/2009
Член 15 – параграф 2 – алинея 3 – буква в
	

	Текст, предложен от Комисията
	Изменение

	в)	е технически осъществимо и икономически жизнеспособно;
	в)	е технически осъществимо и икономически осъществимо, при условие че разходите и условията на доставка позволяват стабилно производство;



Изменение		54
Предложение за регламент
Член 2 – параграф 1 – точка 2 – буква а – точка ii
Регламент (ЕО) № 1223/2009
Член 15 – параграф 2 – алинея 3 – буква г
	

	Текст, предложен от Комисията
	Изменение

	г)	не е ограничено, не е защитено от изключителни права и се предлага на пазара в мащаб и в количества, които са достатъчно големи, за да отговорят на текущото и очакваното търсене.“
	г)	не е ограничено и или се предлага на пазара в мащаб и в количества, достатъчни, за да отговорят на текущото търсене, или има потенциал да отговори на текущото или очакваното търсене в разумен срок.



Изменение		55
Предложение за регламент
Член 2 – параграф 1 – точка 2 – буква а – точка ii а (нова)
Регламент (ЕО) № 1223/2009
Член 15 – параграф 2 – алинея 3 а (нова)
	

	Текст, предложен от Комисията
	Изменение

	
	(iiа)	след третата алинея се вмъква следната алинея:

	
	„Комисията се консултира със съответните заинтересовани страни за целите на втора алинея, буква а) и за целите на трета алинея.“



Изменение		56
Предложение за регламент
Член 2 – параграф 1 – точка 2 – буква а – точка iii – уводна част
Регламент (ЕО) № 1223/2009
Член 15 – параграф 2 – алинея 5
	

	Текст, предложен от Комисията
	Изменение

	iii)	след четвъртата алинея се вмъква следната алинея:
	iii)	след четвъртата алинея се вмъкват следните алинеи:



Изменение		57
Предложение за регламент
Член 2 – параграф 1 – точка 2 – буква а – точка iii
Регламент (ЕО) № 1223/2009
Член 15 – параграф 2 – алинея 5
	

	Текст, предложен от Комисията
	Изменение

	Крайният срок, определен в четвърта алинея от настоящия параграф, започва да тече от датата на прилагане на съответните изменения на част 3 от приложение VI към Регламент (ЕО) № 1272/2008, с които съответното вещество се класифицира като CMR вещество от категория 1A или 1B.;
	Крайният срок, определен в четвърта алинея от настоящия параграф, започва да тече от датата на влизане в сила на съответните изменения на част 3 от приложение VI към Регламент (ЕО) № 1272/2008, с които съответното вещество се класифицира като CMR вещество от категория 1A или 1B.;



Изменение		58
Предложение за регламент
Член 2 – параграф 1 – точка 2 – буква а
Регламент (ЕО) № 1223/2009
Член 15 – параграф 2 – алинея 5 a (нова)
	

	Текст, предложен от Комисията
	Изменение

	
	5a.	Когато за CMR вещества от категория 1A или 1B е подадено искане за дерогация, посочено в параграф 2, втора алинея, този срок може по целесъобразност да се удължи с дванадесет месеца.



Изменение		59
Предложение за регламент
Член 2 – параграф 1 – точка 2 – буква б
Регламент (ЕО) № 1223/2009
Член 15 – параграф 5
	

	Текст, предложен от Комисията
	Изменение

	5.	Забраната, посочена в параграфи 1 и 2 от настоящия член, не се прилага за вещество, при което оралният или инхалаторният път на експозиция за целите на хармонизираната класификация на CMR е изрично посочен в колоната „Код(ове) на предупреждението(ята) за опасност“ под „Класификация“ в част 3 от приложение VI към Регламент (ЕО) № 1272/2008. Ако козметичните продукти, съдържащи такова вещество, пораждат потенциален риск за човешкото здраве поради случайно поглъщане или вдишване, Комисията без ненужно забавяне изисква становище на НКБП относно безопасността на съответното вещество в тези конкретни типове продукти.
	заличава се



Изменение		60
Предложение за регламент
Член 2 – параграф 1 – точка 2 – буква б
Регламент (ЕО) № 1223/2009
Член 15 – параграф 6
	

	Текст, предложен от Комисията
	Изменение

	6.	Забраната, посочена в параграфи 1 и 2 от настоящия член, не се прилага за вещество, извлечено от растения или части от растения и което не е химически модифицирано съгласно определението в член 3, точка 40 от Регламент (ЕО) № 1907/2006, съдържащо повече от една съставка, поне една от които е класифицирана като CMR вещество от категория 1A, 1B или 2 съгласно част 3 от приложение VI към Регламент (ЕО) № 1272/2008. Ако употребата на такова вещество в козметични продукти поражда потенциален риск за човешкото здраве, Комисията без ненужно забавяне изисква становището на НКБП относно безопасността на това вещество при употребата му в козметични продукти.
	6.	Забраната, посочена в параграфи 1 и 2 от настоящия член, не се прилага за вещества, извлечени от растения или части от растения и които не са химически модифицирани съгласно определението в член 3, точка 40 от Регламент (ЕО) № 1907/2006, съдържащи повече от една съставка, поне една от които е класифицирана като CMR вещество от категория 1A, 1B или 2 съгласно част 3 от приложение VI към Регламент (ЕО) № 1272/2008. Тъй като наличието на такава съставка, класифицирана като CMR от категория 1A, 1B или 2, в такива вещества в козметични продукти поражда потенциален риск за човешкото здраве, Комисията незабавно изисква становището на НКБП относно безопасността на тази съставка при наличието ѝ в козметични продукти. НКБП дава своето становище в срок от 12 месеца след искането на Комисията. Комисията може да удължи този срок с шест месеца, ако са необходими допълнителни данни. НКБП дава окончателното си становище в срок от шест месеца след предоставянето на допълнителните данни. Становището на НКБП се оповестява публично. Като взема предвид становището на НКБП и когато се поражда потенциален риск за човешкото здраве от употребата в козметични продукти на вещество, посочено в първа алинея, съдържащо съставка, класифицирана като CMR от категория 1A, 1B или 2 за човешкото здраве, Комисията без ненужно забавяне изменя приложенията към настоящия регламент. За целите на настоящия параграф „растения“ означава живи или мъртви организми от царствата на растенията (Plantae) и на гъбите (Fungi), включително водорасли, лишеи и дрожди.



Изменение		61
Предложение за регламент
Член 2 – параграф 1 – точка 2 – буква б
Регламент (ЕО) № 1223/2009
Член 15 – параграф 7
	

	Текст, предложен от Комисията
	Изменение

	7.	Козметични продукти, съдържащи вещество, класифицирано като CMR от категория 1A, 1B или 2 съгласно част 3 от приложение VI към Регламент (ЕО) № 1272/2008, забранено за употреба в козметични продукти, или такова вещество, което не отговаря на ограничение, могат да продължат да бъдат пускани на пазара в продължение на 12 месеца и да бъдат предоставяни на пазара в продължение на 24 месеца след влизането в сила на съответните изменения на съответните приложения към настоящия регламент.“
	7.	Козметични продукти, съдържащи вещество, класифицирано като CMR от категория 1A, 1B или 2 съгласно част 3 от приложение VI към Регламент (ЕО) № 1272/2008, забранено за употреба в козметични продукти и за което не е подадено искане за дерогация в съответствие с параграф 2, или такова вещество, което не отговаря на ограничение, могат да продължат да бъдат пускани на пазара в продължение на 6 месеца и да бъдат представяни на пазара в продължение на 15 месеца след влизането в сила на съответните изменения на съответните приложения към настоящия регламент. Козметични продукти, съдържащи вещество, класифицирано като CMR от категория 1A, 1B или 2 съгласно част 3 от приложение VI към Регламент (ЕО) № 1272/2008, забранено за употреба в козметични продукти и за което е подадено искане за дерогация в съответствие с параграф 2, но дерогацията не е разрешена поради свързани с безопасността опасения от страна на НКБП, или такова вещество, което не отговаря на ограничение, могат да продължат да бъдат пускани на пазара в продължение на 3 месеца и да бъдат предоставяни на пазара в продължение на 12 месеца след влизането в сила на съответните изменения на съответните приложения към настоящия регламент. Козметични продукти, съдържащи вещество, класифицирано като CMR от категория 1A, 1B или 2 съгласно част 3 от приложение VI към Регламент (ЕО) № 1272/2008, забранено за употреба в козметични продукти, или такова вещество, което не отговаря на ограничение и за което е подадено искане за дерогация в съответствие с параграф 2, но дерогацията не е разрешена поради наличност на подходяща алтернатива, могат да продължат да бъдат пускани на пазара в продължение на 24 месеца и да бъдат предоставяни на пазара в продължение на 48 месеца след влизането в сила на съответните изменения на съответните приложения към настоящия регламент, като докладът за безопасността на козметичния продукт, при необходимост актуализиран, остава на разположение.



Изменение		62
Предложение за регламент
Член 2 – параграф 1 – точка 3
Регламент (ЕО) № 1223/2009
Член 16 – параграф 3
	

	Текст, предложен от Комисията
	Изменение

	(3)	В член 16 се заличават параграфи 3 и 7;
	(3)	В член 16 параграф 3 се заменя със следното:

	
	„3. Освен нотификацията съгласно член 13 отговорното лице нотифицира по електронен път Комисията за козметичните продукти, съдържащи наноматериали, преди пускането им на пазара. Първа алинея не се прилага по отношение на козметични продукти, съдържащи наноматериали, които са в съответствие с изискванията, предвидени в приложение III. Нотификацията до Комисията съдържа най-малко:

	
	a) идентифициране на наноматериала, включително неговото химично наименование (съгласно IUPAC) и други дескриптори, посочени в точка 2 от преамбюла към приложения II - VI, и

	
	б) спецификация на наноматериала, включително размера на частиците и физичните и химичните свойства.

	
	Отговорното лице може да определи с писмено пълномощно друго юридическо или физическо лице, което да извършва нотификациите за наноматериалите, и информира Комисията за това. Комисията определя референтен номер за предоставянето на, който може да замести информацията, подлежаща на нотифициране в случай, че един и същ наноматериал се използва в различни продукти.“



Изменение		63
Предложение за регламент
Член 2 – параграф 1 – точка 4 a (нова)
Регламент (ЕО) № 1223/2009
Член 19 – параграф 6 а (нов)
	

	Текст, предложен от Комисията
	Изменение

	
	(4а)	В член 19 се добавя следният параграф:

	
	„6а. Когато козметични продукти се предоставят на пазара чрез продажби от разстояние, в офертата се обозначава ясно и видимо информацията, посочена в параграф 1.“



Изменение		64
Предложение за регламент
Член 2 – параграф 1 – точка 8
	

	Текст, предложен от Комисията
	Изменение

	(8)	Приложения ІI – VI се изменят в съответствие с приложение III към настоящия регламент.
	заличава се



Изменение		65
Предложение за регламент
Член 3 – параграф 1 – точка 1
Регламент (ЕС) № 2019/1009
Член 2 – параграф 1 – точка 15a
	

	Текст, предложен от Комисията
	Изменение

	„цифров контакт“ означава всеки актуален и достъпен онлайн канал за комуникация, чрез който може да се осъществи връзка или взаимодействие с икономическите оператори, без да е необходимо регистриране или изтегляне на приложение;“
	„цифров контакт“ означава всеки актуален и достъпен безплатно онлайн канал за комуникация, чрез който може да се осъществи контакт с икономически оператор, без да е необходимо регистриране, изтегляне или използване на допълнителни приложения, специфични за икономическия оператор.“



Изменение		66
Предложение за регламент
Член 3 – параграф 1 – точка 2 – буква а – точка ii
Регламент (ЕС) № 2019/1009
Член 6 – параграф 2 – алинея 2a)
	

	Текст, предложен от Комисията
	Изменение

	Производителите гарантират, че всеки ЕС продукт за наторяване се придружава от интернет адреса или носителя на данни, чрез който може да се получи достъп до ЕС декларацията за съответствие.;
	Производителите гарантират, че всеки ЕС продукт за наторяване се придружава от интернет адреса или носителя на данни, чрез който може да се получи пряк достъп до ЕС декларацията за съответствие.;



Изменение		67
Предложение за регламент
Член 3 – параграф 1 – точка 2 – буква в
Регламент (ЕС) № 2019/1009
Член 6 – параграф 6 – алинея 1
	

	Текст, предложен от Комисията
	Изменение

	Производителите посочват върху опаковката на ЕС продукта за наторяване своето име, регистрирано търговско наименование, регистрирана търговска марка, както и пощенския им адрес и цифров контакт, или, когато ЕС продуктът за наторяване се доставя без опаковка, в документ, който придружава ЕС продукта за наторяване. В пощенския адрес и в цифровия контакт се посочва само едно място, чрез което може да се осъществи връзка с производителя.“
	Производителите посочват върху опаковката на ЕС продукта за наторяване своето име, регистрирано търговско наименование, регистрирана търговска марка, както и пощенския им адрес и цифров контакт, или, когато ЕС продуктът за наторяване се доставя без опаковка, в документ, който придружава ЕС продукта за наторяване. В пощенския адрес и в цифровия контакт се посочва само едно място, чрез което бързо може да се осъществи контакт с производителя.“



Изменение		68
Предложение за регламент
Член 3 – параграф 1 – точка 4 – буква a
Регламент (ЕС) № 2019/1009
Член 8 - параграф 2 - алинея 1
	

	Текст, предложен от Комисията
	Изменение

	Те гарантират, че производителят е изготвил техническата документация, че ЕС продуктът за наторяване е придружен от интернет адреса или носителя на данни, чрез който може да се получи достъп до ЕС декларацията за съответствие, и, когато е уместно, от други изисквани документи, както и че производителят е спазил изискванията, установени в член 6, параграфи 5 и 6.“
	Те гарантират, че производителят е изготвил техническата документация, че ЕС продуктът за наторяване е придружен от интернет адреса или носителя на данни, чрез който може да се получи пряк достъп до ЕС декларацията за съответствие, и когато е уместно, от други изисквани документи, както и че производителят е спазил изискванията, установени в член 6, параграфи 5 и 6.“



Изменение		69
Предложение за регламент
Член 3 – параграф 1 – точка 4 – буква в
Регламент (ЕС) № 2019/1009
Член 8 - параграф 8 - алинея 1
	

	Текст, предложен от Комисията
	Изменение

	В продължение на 5 години след пускането на пазара на ЕС продукта за наторяване вносителите съхраняват ЕС декларацията за съответствие на разположение на органите за надзор на пазара и гарантират, че при поискване техническата документация може да бъде предоставена на тези органи.
	В продължение на 5 години след пускането на пазара на ЕС продукта за наторяване вносителите съхраняват ЕС декларацията за съответствие на разположение на органите за надзор на пазара и гарантират, че при поискване техническата документация може бързо да бъде предоставена на тези органи.



Изменение		70
Предложение за регламент
Член 3 – параграф 1 – точка 4 – буква в
Регламент (ЕС) № 2019/1009
Член 8 – параграф 8 – алинея 2
	

	Текст, предложен от Комисията
	Изменение

	При поискване вносителите предоставят ЕС декларацията за съответствие на разположение на други икономически оператори в електронна форма.“
	При поискване вносителите бързо предоставят ЕС декларацията за съответствие на разположение на други икономически оператори в електронна форма.



Изменение		71
Предложение за регламент
Член 3 – параграф 1 – точка 5 – буква a
Регламент (ЕС) № 2019/1009
Член 9 - параграф 2 - алинея 1
	

	Текст, предложен от Комисията
	Изменение

	Преди да предоставят на пазара ЕС продукт за наторяване, дистрибуторите проверяват дали той е придружен от изискваните документи, включително информация как да се получи достъп до декларацията за съответствие на ЕС, например интернет адрес или носител на данни, и информацията, посочена в член 6, параграф 7 или член 8, параграф 4, предоставена по начина, посочен там, на език, който е лесно разбираем за крайните ползватели в държавата членка, в която ЕС продуктът за наторяване ще бъде предоставен на пазара, както и дали производителят и вносителят са спазили изискванията, предвидени съответно в член 6, параграфи 5 и 6 и член 8, параграф 3.“
	Преди да предоставят на пазара ЕС продукт за наторяване, дистрибуторите проверяват дали той е придружен от изискваните документи, включително информация как да се получи пряк достъп до декларацията за съответствие на ЕС, например интернет адрес или носител на данни, и информацията, посочена в член 6, параграф 7 или член 8, параграф 4, предоставена по начина, посочен там, на език, който е лесно разбираем за крайните ползватели в държавата членка, в която ЕС продуктът за наторяване ще бъде предоставен на пазара, както и дали производителят и вносителят са спазили изискванията, предвидени съответно в член 6, параграфи 5 и 6 и член 8, параграф 3.



Изменение		72
Предложение за регламент
Член 3 – параграф 1 – точка 7
Регламент (ЕС) № 2019/1009
Член 16 – параграф 5 – алинея 1
	

	Текст, предложен от Комисията
	Изменение

	ЕС декларацията за съответствие се предоставя в машинночетим и отворен формат, както е определено в член 2, точки 13 и 14 от Директива (ЕС) 2019/1024 на Европейския парламент и на Съвета*, и отговаря на изискванията за цифрови етикети, посочени в член 11б, параграф 4, букви а) — г).
	ЕС декларацията за съответствие се предоставя в машинночетим формат, чрез който може да се получи пряк достъп до нея.



Изменение		73
Предложение за регламент
Член 3 – параграф 1 – точка 9 – буква б
Регламент (ЕС) № 2019/1009
Член 42 – параграф 4a – уводна част
	

	Текст, предложен от Комисията
	Изменение

	Комисията може също така да приема делегирани актове съгласно параграф 1 за изменение на приложение II с цел определяне на критерии и методология за оценка на микроорганизми, различни от изброените в приложение II, които, ако съответствието с тези критерии е доказано при оценяването на съответствието на ЕС продукта за наторяване съгласно тази методология, могат да се използват като съставен материал в ЕС продукти за наторяване. Критериите и методологията дават възможност да се провери дали микроорганизмите отговарят на критериите в параграф 1, буква б) и предвиждат най-малко разглеждането на следните елементи:
	Комисията може също така да приема делегирани актове съгласно параграф 1 за изменение на приложение II с цел определяне на критерии и методология за оценка на микроорганизми, различни от изброените в приложение II, които, ако производител докаже и нотифициращите органи проверят съответствието с тези критерии при оценяването на съответствието на ЕС продукта за наторяване съгласно тази методология, могат да се използват като съставен материал в ЕС продукти за наторяване. Критериите и методологията дават възможност нотифициран орган да провери дали микроорганизмите отговарят на критериите в параграф 1, буква б) и предвиждат най-малко разглеждането на следните елементи:



Изменение		74
Предложение за регламент
Член 3 – параграф 1 – точка 9 – буква б
Регламент (ЕС) № 2019/1009
Член 42 – параграф 4 aa (нов)
	

	Текст, предложен от Комисията
	Изменение

	
	вмъква се следният параграф 4аа:

	
	„4aa. Комисията може също така да приема делегирани актове съгласно параграф 1 за изменение на приложение II с цел установяване на общи критерии и методология за оценяване на материалите и методите на преработка, различни от вече изброените в приложение II, с изключение на микроорганизмите, които могат да се използват като съставни материали в ЕС продуктите за наторяване, когато съответствието с тези критерии е доказано при оценяването на съответствието. Критериите и методологията предвиждат като минимум разглеждането на научна или техническа информация в подкрепа на безопасното набавяне, обработване и използване на материалите.“



Изменение		75
Предложение за регламент
Член 3 – параграф 1 – точка 9 – буква б
Регламент (ЕС) № 2019/1009
Член 42 – параграф 4 aб (нов)
	

	Текст, предложен от Комисията
	Изменение

	
	Вмъква се следният параграф 4аб:

	
	4 аб. До [12 месеца след датата на влизане в сила на настоящия регламент за изменение] Комисията приема делегиран акт за установяване на критериите и методиката, и след оценка за създаване на съответна нова категория за материали и методи на преработка, различни от вече изброените в приложение II, с изключение на микроорганизми, които могат да се използват като съставни материали в ЕС продуктите за наторяване, при условие че съответствието с тези критерии е доказано при оценяването на съответствието. Критериите и методологията имат за цел да гарантират безопасното снабдяване, преработка и използване на материала.  Тази нова категория се създава, без да се засяга прилагането на други категории съставни материали, посочени в приложение II.



Изменение		76
Предложение за регламент
Член 3 – параграф 1 – точка 9 – буква б а (нова)
Регламент (ЕС) № 2019/1009
Член 42 – параграф 5 а (нов)
	

	Текст, предложен от Комисията
	Изменение

	
	(ба)	Вмъква се следният параграф

	
	„5а. За целите на настоящия регламент продуктите, получени от странични животински продукти, които се използват единствено като съставни материали в ЕС продуктите за наторяване, може да се предоставят на пазара само когато са с произход от странични животински продукти или производни продукти, които са достигнали крайната точка в производствената верига в съответствие с член 5, параграф 2 от Регламент (ЕО) № 1069/2009. При определянето на тази крайна точка за производните продукти, предназначени за използване в ЕС продукти за наторяване, Комисията гарантира, че: а) критериите за преработка и безопасност, както и всички необходими мерки за намаляване на риска, са пропорционални и достатъчни, за да се гарантира високо равнище на защита на човешкото здраве и околната среда, конкретно във връзка с употребата за наторяване; б) тези критерии и мерки са подходящи за рисковете, произтичащи от прилагането на продукти за наторяване върху почвата и водата; тези критерии и мерки са приведени в съответствие с изискванията, посочени в член 42, параграф 5 от настоящия регламент. Когато съществуващите делегирани актове или актове за изпълнение, приети съгласно Регламент (ЕО) № 1069/2009, не отговарят на тези условия, Комисията, когато е целесъобразно и в съответствие с процедурите, предвидени в посочения регламент, ги преразглежда и при необходимост ги изменя, за да гарантира такава съгласуваност. За тази цел Комисията, когато е целесъобразно, изисква научни становища от Европейския орган за безопасност на храните, за да оцени рисковете, специфични за видовете употреба за наторяване, като взема предвид пътищата на експозиция, които са различни от тези, свързани с фуражите или други видове употреба.“



Изменение		77
Предложение за регламент
Член 3 – параграф 1 – точка 9 – буква бб (нова)
Регламент (ЕС) № 2019/1009
Член 42 – параграф 8 а (нов)
	

	Текст, предложен от Комисията
	Изменение

	
	бб)	Добавя се следният параграф: „8а. Комисията приема първия делегиран акт съгласно параграф 4а до ... [18 месеца след влизането в сила на настоящия регламент].“



Изменение		78
Предложение за регламент
Член 3 – параграф 1 – точка 9 – буква бв (нова)
Регламент (ЕС) № 2019/1009
Член 49 а (нов)
	

	Текст, предложен от Комисията
	Изменение

	
	бв)	„Член 49a

	
	Преглед

	
	Комисията периодично оценява дали изискванията, уреждащи преработката на материалите, предназначени за употреба в продукти за наторяване, все още са подходящи, и когато е необходимо, ги адаптира с оглед на научния и техническия напредък, като взема предвид националните практики и целите на Регламент (ЕС) 2019/1009. Този преглед се извършва за първи път не по-късно от две години след датата на прилагане на настоящия регламент за изменение.“



Изменение		79
Предложение за регламент
Член 3 – параграф 1 – точка 9 – буква бг (нова)
Регламент (ЕС) № 2019/1009
„Член 49 аа (нов)
	

	Текст, предложен от Комисията
	Изменение

	
	бг)	До [да се въведе дата: 12 месеца след влизането в сила] Комисията представя на Европейския парламент и на Съвета доклад за оценка на изискванията за смесените продукти за наторяване, когато първичната съставка е една или повече растежни среди, принадлежащи към ПФК 4. 

	
	В доклада се оценяват по-специално условията за коригиране на съдържанието на хранителни вещества, стойността на рН или биологичната активност, актуализираните изисквания за етикетиране и подходящите процедури за оценяване на съответствието за такива смеси и той може да придружава, когато е целесъобразно, измененията на настоящия регламент.



Изменение		80
Предложение за регламент
Приложение І – параграф 1 – точка 2
Регламент (ЕО) № 1272/2008
Приложение I – раздел 1.2.1.5
	

	Текст, предложен от Комисията
	Изменение

	(2)	в приложение I раздел 1.2.1.5 се заличава;
	(2)	в приложение I раздел 1.2.1.5 се заменя със следното: Текстът върху етикета трябва да бъде четлив. За целите на настоящия раздел, етикет се счита за четлив, ако е четлив физическият вид на информацията, чрез който информацията е визуално достъпна и който се определя от различни елементи, inter alia, големината на шрифта, разстоянието между буквите, разстоянието между редовете, дебелината на шрифта, цвета на шрифта, вида на шрифта, съотношението между ширината и височината на буквите, повърхността на материала и значителния контраст между шрифта на буквите и фона на етикета. Характеристиките му са най-малко следните: а) отпечатан е в контрастен цвят спрямо фона; б) използва се един-единствен шрифт, който е лесно четим и без серифи; в) разстоянието между буквите е подходящо, така че избраният шрифт да бъде лесно четим; г) разстоянието между редовете е подходящо, за да може избраният шрифт да бъде лесно четим и да се гарантира, че редовете на текста не се припокриват; д) размерите на шрифта са подходящи за размера на етикета и изискваните елементи на етикета и предвидения ползвател. За вещества или смеси, предоставяни на пазара за масовия потребител, за елементите на етикета, посочени в член 17, параграф 1, се използва размер на шрифта, при който х-височината е по-голяма или равна на 1,2 mm. Когато обаче съдържанието на опаковката не надвишава 125 ml, за елементите на етикета, посочени в член 17, параграф 1, може да се използва размер на шрифта, при който х-височината е по-голяма или равна на 0,9 mm. Тези характеристики се изясняват допълнително в насоките на ECHA относно четливостта и представянето на етикета, които ще бъдат разработени съгласно настоящия регламент. Съответствието с настоящия раздел се оценява въз основа на общата четливост на етикета и се прилага по начин, съвместим с физическите характеристики и техническите ограничения на опаковката, включително размера, както и целевия потребител.



Изменение		81
Предложение за регламент
Приложение І – параграф 1 – точка 3
Регламент (ЕО) № 1272/2008
Приложение I – раздел 1.5.1.2
	

	Текст, предложен от Комисията
	Изменение

	1.5.1.2.	Когато се прилага раздел 1.5.1.1, етикетът върху всяка вътрешна опаковка съдържа най-малко пиктограмите за опасност, сигналните думи, идентификатора на продукта, посочен в член 18, параграф 2, за веществата или търговското наименование или обозначението, посочени в член 18, параграф 3, буква а) за смесите и наименованието и цифровия контакт на доставчика на веществото или сместа.;
	1.5.1.2.	Когато се прилага раздел 1.5.1.1, етикетът върху всяка вътрешна опаковка съдържа най-малко пиктограмите за опасност, сигналните думи, идентификатора на продукта, посочен в член 18, параграф 2, за веществата или търговското наименование или обозначението, посочени в член 18, параграф 3, буква а) за смесите, наименованието, цифровия контакт и телефонния номер на доставчика на веществото или сместа, освен ако този телефонен номер е директно достъпен чрез цифровия контакт;



Изменение		82
Предложение за регламент
Приложение І – параграф 1 – точка 5
Регламент (ЕО) № 1272/2008
Приложение І - раздел 1.5.2.4.1 - буква б)
	

	Текст, предложен от Комисията
	Изменение

	б)	веществото или сместа изисква етикетиране в съответствие с приложение II, част 1 или 2, с изключение на приложение II, част 2.8, раздел 2, и не е класифицирано в нито един от следните класове и категории на опасност:
	б)	веществото или сместа изисква етикетиране в съответствие с приложение II, част 1 или 2 и не е класифицирано в нито един от следните класове и категории на опасност:



Изменение		83
Предложение за регламент
Приложение I — параграф 1 — точка 7
Регламент (ЕО) № 1272/2008
Приложение І - раздел 1.5.2.4.3 - буква б)
	

	Текст, предложен от Комисията
	Изменение

	б)	за веществото или сместа не се изисква етикетиране в съответствие с приложение II, част 1 или 2;
	б)	за веществото или сместа не се изисква етикетиране в съответствие с приложение II, част 1 или 2;



Изменение		84
Предложение за регламент
Приложение І – параграф 1 – точка 7 a (нова)
Регламент (ЕО) № 1272/2008
Приложение І – раздел 1.5.2.4.3а (нов)
	

	Текст, предложен от Комисията
	Изменение

	
	(7а)	в приложение I се добавя раздел 1.5.2.4.3a: „Когато се прилага раздел 1.5.2.4.3, етикетът върху опаковката съдържа идентификатора на продукта, посочен в член 18, параграф 2, за веществата или търговското наименование или обозначението, посочени в член 18, параграф 3, буква а) за смесите, и когато е приложимо, пиктограмите за опасност „GHS01“ или „GHS05“;“



Изменение		85
Предложение за регламент
Приложение I – параграф 1 – точка 7б (нова)
Регламент (ЕО) № 1272/2008
Приложение І – раздел 1.5.2.5.a (нова)
	

	Текст, предложен от Комисията
	Изменение

	
	(7б)	в приложение I се добавя раздел 1.5.2.5а: Етикетиране на мастилени касети, в които съдържанието не надвишава 150 ml.

	
	1.5.2.5a1: Елементите на етикета, изисквани съгласно член 17, могат да бъдат намалени в съответствие с 1.5.2.5а.2 и 1.5.2.5а.3,  когато:

	
	a) съдържанието на мастилената касета не надвишава 150 ml

	
	б) външната опаковка отговаря на разпоредбите, определени в член 17; както и

	
	в) информацията за опасност върху външната опаковка се съхранява при принтера

	
	1.5.2.5a.2: Когато 1.5.2.5a.1 се прилага, етикетът върху мастилената касета и всяка междинна опаковка съдържа най-малкото:

	
	a) идентификатор на продукта в съответствие с член 18, параграф 2 за веществата и член 18, параграф 3 за смесите;

	
	б) когато е приложимо, пиктограми;

	
	в) когато е приложимо, уникалния идентификатор на формулата;

	
	г) име, регистрирано наименование или търговска марка на доставчика; както и

	
	д) телефонен номер или цифров контакт

	
	1.5.2.5a.3: Когато 1.5.2.5a.1 се прилага и съдържанието на мастилената касета не надвишава 30 ml, информацията, изисквана съгласно 1.5.2.5a.1, може да бъде допълнително намалена, така че етикетът върху мастилената касета да съдържа най-малко:

	
	a) идентификатор на продукта в съответствие с член 18, параграф 2 за веществата и член 18, параграф 3 за смесите; както и

	
	б) когато е приложимо, следните пиктограми: GHS01, GHS05, GHS06, GHS08. GHS07, GHS09, когато се използват повече от две пиктограми, GHS06 и GHS08 могат да имат предимство пред GHS01 и GHS05.



Изменение		86
Предложение за регламент
Приложение I — параграф 1 — точка 8
Регламент (ЕО) № 1272/2008
Приложение І – раздел 1.6 – точка (ба) (нова)
	

	Текст, предложен от Комисията
	Изменение

	
	(ба)	телефонния номер на доставчика/доставчиците, изискван съгласно член 17, параграф 1, буква а), и когато е приложимо, член 25, параграф 6, трета алинея и приложение I, раздел 1.5.1.2“;



Изменение		87
Предложение за регламент
Приложение I — параграф 1 — точка 9
Регламент (ЕО) № 1272/2008
Приложение I – параграф 5 – буква б
	

	Текст, предложен от Комисията
	Изменение

	б)	При вещества или смеси, доставяни в станция за зареждане и директно изпомпвани в съд, който представлява неразделна част от превозното средство и от който обикновено не се предвижда те да бъдат източвани, копието от елементите на етикета, посочени в член 17, точки в) — з), се обозначават на видно място върху съответната помпа. Не е необходимо да се посочва уникалният идентификатор на формулата, посочен в член 25, параграф 7.
	б)	При вещества или смеси, доставяни в станция за зареждане с гориво, копието от следните елементи на етикета, посочени в член 17.1, букви в) – з), се обозначава на видно място върху или в непосредствена близост до съответната помпа: Не е необходимо да се посочва уникалният идентификатор на формулата, посочен в член 25, параграф 7.

ПРИЛОЖЕНИЕ II – част IІ – ВЕЩЕСТВА И СМЕСИ ОТ ПЪРВИЧНИ МАТЕРИАЛИ
	

	Текст, предложен от Комисията
	Изменение

	a)	в КСМ 1: ВЕЩЕСТВА И СМЕСИ ОТ ПЪРВИЧНИ МАТЕРИАЛИ, точка 2 се заличава;
	a)	в КСМ 1: ВЕЩЕСТВА И СМЕСИ ОТ ПЪРВИЧНИ МАТЕРИАЛИ, точка 2 се заменя със следното:

	
	„a) вещества, класифицирани в част 3 от приложение VI към Регламент (ЕО) № 1272/2008 в един от следните класове или категории на опасност:

	
	- мутагенност за зародишните клетки, категория 1A или 1B;

	
	- канцерогенност, категория 1А или 1B;

	
	- токсичност за репродукцията, категория 1А или 1B;

	
	- специфична токсичност за определени органи, повтаряща се експозиция, категория 1;

	
	- ендокринен нарушител по отношение на здравето на човека, категория 1;

	
	- ендокринен нарушител по отношение на околната среда, категория 1; както и

	
	- устойчиви, биоакумулиращи и токсични или много устойчиви и много биоакумулиращи свойства,

	
	чиито действителни количества, пуснати на пазара, са по-малки от 10 тона годишно, умишлено вложени в ЕС продукта за наторяване, в самостоятелен вид или в смес, в концентрация, равна или по-ниска от общите гранични стойности, определени в член 11, параграф 3 от Регламент (ЕО) № 1272/2008, са регистрирани съгласно Регламент (ЕО) № 1907/2006, с досие, съдържащо:

	
	i) информацията, предвидена в приложения VI, VII и доколкото е приложимо и налично, в приложение VIII към Регламент (ЕО) № 1907/2006, въз основа на наличните данни, алтернативните методи съгласно член 13 и адаптациите съгласно приложение XI, както и провеждането на нови изпитвания върху гръбначни животни само в краен случай и когато е приложимо, и

	
	ii) доклад за безопасност на химичното вещество съгласно член 14 от Регламент (ЕО) № 1907/2006, строго ограничен до сценариите на експозиция, свързани с агрономичната употреба и околната среда, освен ако не е изрично обхванат от някое от изключенията от задължението за регистрация, предвидени в член 9 (PPORD) от Регламент (ЕО) № 1907/2006, използвани изключително за научноизследователска и развойна дейност, приложение IV към Регламент (ЕО) № 1907/2006 или в точки 6, 7, 8, 9 или 10 9 (само за магнезиев оксид) от приложение V към посочения регламент.

	
	б) Полимерите са освободени от изискванията по буква а).“;

Приложение II – част II – КСМ 8: ПОЛИМЕРИ С ХРАНИТЕЛНИ ЕЛЕМЕНТИ
	

	Текст, предложен от Комисията
	Изменение

	1.	ЕС продуктът за наторяване може да съдържа полимери, съставени само от мономери, които отговарят на критериите, посочени в точка 1 от КСМ 1, като целта на полимеризацията е да се контролира освобождаването на хранителни елементи от един или повече от мономерите.;
	1.	ЕС продуктът за наторяване може да съдържа полимери, съставени само от мономери, които отговарят на критериите, посочени в точка 1 от КСМ 1, като целта на полимеризацията е да се контролира освобождаването на хранителни елементи от един или повече от мономерите. Полимерът може допълнително да изпълнява други функции, при условие че това не променя характеристиките на безопасност на продукта, нито застрашава функцията за контролирано освобождаване;

